
转讜住驻讜转





	讙专讜注讬 拽讗 诪讙专注 诇讬讛 讚讗诪专 专讘讬 讞讬讬讗 讘专 讗讘讗 诪谞爪驻讱 爪讜驻讬诐 讗诪专讜诐. 讜讗''转 讚讛讻讗 诪砖诪注 讚讘驻转讜讞讛 拽讗诪专 讚爪讜驻讬诐 讗诪专讜诐 讜讘驻''拽 讚诪讙讬诇讛 (讚祝 讘:) 驻专讬讱 注诇讛 讚专' 讞讬讬讗 讘专 讗讘讗 诪讗诇讛 讛诪爪讜转 砖讗讬谉 谞讘讬讗 专砖讗讬 诇讞讚砖 讚讘专 讜注讜讚 讛讗诪专 专讘 讞住讚讗 诪诐 讜住诪讱 砖讘诇讜讞讜转 讘谞住 讛讬讜 注讜诪讚讬诐 诪砖诪注 讚专' 讞讬讬讗 讘住转讜诪讛 讗讬讬专讬 讜讗讜专''讬 讚讛讻讬 拽讗诪专 讛转诐. 讜注讜讚 讛讗诪专 专讘 讞住讚讗 讜注讜讚 讗讬 专讘讬 讞讬讬讗 讘专 讗讘讗 讘住转讜诪讛 讗讬讬专讬 转拽砖讛 谞诪讬 讚专讘 讞住讚讗 讗诇讗 讜讚讗讬 讘驻转讜讞讛 讗讬讬专讬 讜讛讗 讚谞拽讟 诪谞爪驻讱 讜诇讗 谞拽讟 诇讛讜 讻住讚专 讗诇驻讗 讘讬转讗 诪砖讜诐 讚诪谞爪驻讱 诪砖诪注 诪谉 爪讜驻讬诐: 谞讘讜讘 讘讜讘谉 讘讛专 专讛讘. 转讬诪讛 讚讗诪讗讬 谞拽讟 诇讛讜 讻讬讜谉 讚诇讗 讛讜讛 讘诇讜讞讜转: 讗''诇 诇专' 讬讛讜砖注 讘谉 诇讜讬 讗转讜 讚专讚拽讬 讻讜'. 讘讬专讜砖诇诪讬 讜讘讘专讗砖讬转 专讘讛 (住' 讗) 拽讗诪专 讚专' 讗诇讬注讝专 讜专' 讬讛讜砖注 讛讜讜 诪讗讜转谉 讚专讚拽讬 讜讞讜诇拽 注诇 讛砖''住 砖诇谞讜 讜讛讗 讚讗诪专 讘驻专拽讬 讚专' 讗诇讬注讝专 砖诇讗 诇诪讚 专' 讗诇讬注讝专 转讜专讛 讗诇讗 注讚 砖讛讬讛 讙讚讜诇 讛讬讬谞讜 砖诇讗 注住拽 注讚 砖谞注砖讛 讙讚讜诇: 讗讬转 讚讙专住讬 讘讗 诇讬讟诪讗 驻讜转讞讬谉 诇讜. 讻诇讜诪专 讬砖 诇讜 驻转讞讬诐 诇讬讻谞住 讘讗 诇讬讟讛专 诪住讬讬注讬谉 讗讜转讜 砖驻讜转讞讬谉 诇讜 驻转讞 诇讬讻谞住 讜讛讬讬谞讜 讚讜诪讬讗 讚诇注讬诇 讚砖讘讬拽 诇讬讛 驻转讞 诇讬讻谞住 讜诇讛谞讛讜 讚讙专住讬 讘讗 诇讬讟诪讗. 驻讜转讞讬谉 诇讜 爪专讬讱 诇讜诪专 讚诪住讬讬注讬谉 讗讜转讜 讛讜讬 讟驻讬 诪驻讜转讞讬谉:





专讘 谞住讬诐 讙讗讜谉

驻讬"讘 讛讘讜谞讛 讻诪讛 讬讘谞讛. 



讗诪专讜 诇讬讛 诇专' 讬讛讜砖注 讘谉 诇讜讬 讗转讜 讚专讚拽讬 诇讘讬 诪讚专砖讗 讜讗诪专讜 诪讬诇讬 讚讗驻讬' 讘讬诪讬 讬讛讜砖注 讘谉 谞讜谉 诇讗 讗讬转诪专 讻讜讜转讬讬讛讜 讘转讞诇转 讘专讗砖讬转 讚专' 讗讜砖注讬讗 讗诪专讜 诪注砖讛 讛讬讛 讘讬讜诐 住讙专讬专 讜诇讗 谞讻谞住讜 讞讻诪讬诐 诇讘讬转 讛讜讜注讚 讜讛讬讜 砖诐 转讬谞讜拽讜转 讗诪专讜 讘讗讜 讜谞注砖讛 讻爪讜驻讬诐 讻讜' 讜讬砖 讗讜诪专讬诐 专"讗 讜专' 讬讛讜砖注 讜专"注 讛讬讜 拽专讗讜 注诇讬讛谉 讙诐 讘诪注诇诇讬讜 讬转谞讻专 谞注专 讜诪砖讻讞转 诇讛 讘讙诪' 讚讘谞讬 诪注专讘讗 讘驻' 诪讙讬诇讛 谞拽专讗转 (讛诇' 讟):






专讘讬谞讜 讞谞谞讗诇

讜诪讜拽讬诐 诇讛 诇讻讜诇讛讜 讻专' 讬讜住讬. 讗"专 讬讛讜讚讛 诪爪讬谞讜 砖诐 拽讟谉 诪砖诐 讙讚讜诇 砖诐 诪砖诪注讜谉 讜谞讞 诪谞讞讜专 砖讛谉 砖转讬 讗讜转讬讜转 诪讘' 砖诪讜转. 驻讬' 讘' 讗讜转讬讜转 诪讘' 砖诪讜转 讻讙讜谉 砖诐 诪砖诪注讜谉 砖讬"谉 诪"诐 讜讛谉 讘' 讗讜转讬讜转 讜讘' 砖诪讜转 讻讚讗诪专谉 砖讬"谉 诪"诐 谞讞 诪谞讞讜专 谞讜"谉 讞讬"转 讜讚谉 讻讬讜爪讗 讘讛谉 讗讘诇 讘' 讗讜转讬讜转 砖讛谉 砖诐 讗讞讚 讻讙讜谉 讙讙 砖讝讛 讜讝讛 讙讬诪"诇 讜讛谉 讘' 讗讜转讬讜' 讘砖诐 讗讞讚. 讻讬讜爪讗 讘讜 讚讚 讛讛 讞讞 住住 专专 砖砖 转转 讜诇讬砖谞讗 讚专讘谞谉 讟讟 爪抓 讗诇讜 讘' 讗讜转讬讜转 砖讛谉 砖诐 讗讞讚 砖讛谉 讚讚 讛讛 讞讞 讛讗 讛讗 讞讬转 讞讬转 讜讻讬讜爪讗 讘讛谉. 讜讗拽砖讬谞谉 讜讻讬 专' 讬讛讜讚讛 讛讻讜转讘 讘' 讗讜转讬讜转 讜讛谉 讘' 砖诪讜转 讻讚讗诪专谉 讛讜讗 讚诪讞讬讬讘 讗讘诇 讘' 讗讜转讬讜转 讜讛谉 砖诐 讗讞讚 诇讗 诪讞讬讬讘 讜讛转谞讬讗 讜注砖讛 讗讞转 讬讻讜诇 砖讗讬谞讜 讞讬讬讘 注讚 砖讬讻转讜讘 讗转 讻诇 讛砖诐 转"诇 诪讗讞转 讗驻讬' 诪拽爪转 (诪讗讞转) 讗讬 诪讗讞转 讜讗驻讬' 诪拽爪转讛 讬讻讜诇 讗驻讬诇讜 诇讗 讻转讘 诪谉 讛转讬讘讛 讗诇讗 讗讜转 讗讞转 讬讛讗 讞讬讬讘 转"诇 讗讞转 讛讗 讻讬爪讚 讗讬谞讜 讞讬讬讘 注讚 砖讬讻转讜讘 砖诐 拽讟谉 诪砖诐 讙讚讜诇 砖讬"谉 诪"诐 诪砖诪注讜谉 讜砖诪讜讗诇 讜谞讞 诪谞讞讜专 讜讚谉 诪讚谞讬讗诇 专' 讬讛讜讚讛 讗讜诪专 讗驻讬诇讜 诇讗 讻转讘 讗诇讗 讘' 讗讜转讬讜转 讜讛谉 砖诐 讗讞讚 讻讙讜谉 砖砖 专专 讙讙 讞讞 讛讛 讛谞讛 转"拽 砖谞讛 住转诐 砖诐 诪砖诪注讜谉 讜谞讞 诪谞讞讜专 讜讻讜诇讛讜 砖"诪 讚讻讬讜爪讗 讘讗诇讜 讘' 讗讜转讬讜转 砖讛谉 讘' 砖诪讜转 讛讜讗 讚诪讞讬讬讘 转"拽 讗讘诇 讘' 讗讜转讬讜转 砖讛谉 砖诐 讗讞讚 诇讗 讜驻诇讬讙 专' 讬讛讜讚讛 注诇讬讛 讘讛讚讬讗 讜拽转谞讬 讻讬 讛讻讜转讘 讘' 讗讜转讬讜转 讜讛谉 砖诐 讗讞讚 讞讬讬讘. 拽砖讬讗 讚专' 讬讛讜讚讛 讗讚专' 讬讛讜讚讛 讜驻专拽讬' 讛讜讗 讚拽转谞讬 专' 讬讛讜讚讛 讘诪转谞讬' 讻讬 讛讻讜转讘 讘' 讗讜转讬讜转 诪讘' 砖诪讜转 讛讜讗 砖讛讜讗 讞讬讬讘 讻讙讜谉 砖诐 诪砖诪注讜谉 讜讻讬讜爪讗 讘讜 讚讬讚讬讛 讛讜讗. 讻诇讜诪专 住讘专讗 讚讬讚讬讛 砖诪注讛 诪诪讗谉 讚诇讬转讬讛 专讘讬讛 讜住讘专讗 讜诇讗 转谞讗 诇讛 诪砖诪讬讛 诇驻讜诐 讚驻诇讬讙 注诇 专讘讬讛 讜讛讗 讚拽转谞讬 讻讬 讞讬讬讘 讗驻讬诇讜 讻讜转讘 讘' 讗讜转讬讜转 诪砖诐 讗讞讚 讻讙讜谉 砖砖 转转 诪砖诐 专讘谉 讙诪诇讬讗诇 专讘讬讛 砖谞讗讛. 讜讗拽砖讬谞谉 谞诪讬 讗诇讬讘讗 讚专' 砖诪注讜谉 讚转谞讬 住转诐 注讚 砖讬注砖讛 诪诇讗讻讛 砖讻讬讜爪讗 讘讛 诪转拽讬讬诪转. 讜讛诇讗 转谞讗 [拽诪讗] 诇讗 讞讬讬讘 讗讜转 讗讞转 讜诇讗 讞讜讟 讗讞讚 讘讘讙讚 讜诇讗 讘讬转 讗讞讚 讘谞驻讛 讜讛诇讗 砖诐 诪砖诪注讜谉 讜谞讞 诪谞讞讜专 讻讬讜爪讗 讘讛谉 诪转拽讬讬诪转 讜讻谉 讘讘讙讚 讜讻谉 讘谞驻讛. 讜谞诪爪讗 讚讘专讬 专' 砖诪注讜谉 讻转"拽. 诪讛 讘讗 专' 砖诪注讜谉 诇讗砖诪注讬谞谉 讜讻讬 转讬诪讗 讘' 讗讜转讬讜转 砖讛谉 砖诐 讗讞讚 讗讬讻讗 讘讬谞讬讬讛讜 讚转"拽 诇讗 诪讞讬讬讘 讜专' 砖诪注讜谉 诪讞讬讬讘 讗讬 讛讻讬 讛讬讬谞讜 专' 讬讛讜讚讛 讚讛讜讗 谞诪讬 转"拽 讚专"砖 讜诪讞讬讬讘 讻讬 讛讗讬 讙讜讜谞讗 讜诇转专讜讜讬讬讛讜 (转谞讬) [拽专讬] 诇讛讜 转"拽 讜讻讬 转讬诪讗 讗讬谉 讛讻讬 谞诪讬 诪讬讛讜 专' 讬讛讜讚讛 讗讬谞讜 诪讞讬讬讘 讗诇讗 讘讘' 讗讜转讬讜转 砖讛谉 诪诇讛 讬讚讜注讛 讻讙讜谉 砖砖 砖讛讜讗 诪诇砖讜谉 砖砖讛 讜转转 砖讛讜讗 诪诇砖讜谉 谞转讬谞讛 讜砖砖 砖讛讜讗 诪诇砖讜谉 砖砖讜谉. 



讗讘诇 讗诇"祝 讗诇"祝 讗讜 讘讬"转 砖讗讬谉 诪讛谉 诪诇讛 [讘诇转讬] 讬讚讜注讛 讻诇诇 讗诐 谞转讻讜讬谉 诇讻转讜讘 讗讗讝专讱 讜讻转讘 讗"讗 专' 讬讛讜讚讛 诇讗 诪讞讬讬讘 讘讛谞讬 讻讬讜谉 讚诇讗 诪砖讻讞转 诪讬谞讬讬讛讜 砖诐 讜诇讗 诪诇讛 讬讚讜注讛 讜专"砖 讗诪专 诇讱 讻讬讜谉 讚讗讬讻讗 讘讻转讬讘讗 讻讛"讙 讘讙诇讟讜专讬 讜诪转拽讬讬诪讬谉 讻砖讗专 讻转讬讘讛 (砖讛讬讗) 诪诇讗讻讛 诪转拽讬讬诪转 讗谞讬 拽讜专讗 讘讛 讜讞讬讬讘. 驻讬' 讙诇讟讜专讬 拽诪讬注讬谉 砖讻讜转讘讬谉 讘讛谉 讗讜转讬讜转 讻讙讜谉 讗讗 讬讬 讜讻讬讜爪讗 讘讛谉. 讜讗拽砖讬谞谉 转讜讘 讜讻讬 专' 讬讛讜讚讛 讘讛 诪讬拽诇 讜专' 砖诪注讜谉 诪讞诪讬专 讜讛讜讗 诪讞讬讬讘 讜讛讗 砖诪注讬谞谉 诇讬讛 诇专' 砖诪注讜谉 讚诪拽讬诇 讘讻讬 讛讗讬 讙讜讜谞讗 讚转谞讬讗 讜讛拽讜讚讞 专' 砖诪注讜谉 讗讜诪专 注讚 砖讬拽讚讞 讗转 讻讜诇讜 讻讜' 讛谞讛 专' 砖诪注讜谉 诪讬拽诇 讜诇讗 诪讞讬讬讘 讗诇讗 讘诪讗谉 讚注讘讬讚 讻讜诇讛 诪诇讗讻讛 讜讻谉 讗讬谞讜 诪讞讬讬讘 讗诇讗 注讚 砖讬讻转讜讘 讗转 讻诇 讛砖诐. 讜讗讬讱 讗转讛 讗讜诪专 讻讬 诪讞讬讬讘 专"砖 讗"讗 讚讗讗讝专讱 讜讚讞讬谞谉 诇讛 讛讻讬 讜讻讬 诪爪讬转 讗诪专转 讚诇讗 诪讞讬讬讘 专"砖 讗诇讗 注讚 砖讬讻转讜讘 讗转 讻诇 讛砖诐 讻讜诇讜 讜讛转谞讬讗 专"砖 讗讜诪专 讜注砖讛 讗讞转 讬讻讜诇 注讚 砖讬讻转讜讘 讻诇 讛砖诐 讻讜诇讜 转"诇 诪讗讞转 讻讜'. 讜讛谞讛 讗驻讬诇讜 诇讗 讻转讘 讗诇讗 诪拽爪转 讛砖诐 讞讬讬讘 讜诪转专爪讬谞谉 诇讛讗 诪转谞讬转讗 讛讻讬 讬讻讜诇 注讚 砖讬讻转讜讘 讻诇 讛驻住讜拽 讻讜诇讜 砖谞转讻讜讜谉 诇讻讜转讘讜 讗讜 讗驻讬诇讜 谞转讻讜讜谉 诇讻转讜讘 讗讬讙专转 讗讬谞讜 讞讬讬讘 注讚 砖讬讻转讜讘 讻诇 诪讛 砖谞转讻讜讜谉 诇讜 转"诇 诪讗讞转. 讗驻讬诇讜 诪拽爪转 诪谉 讛讗讙专转 讗讜 诪拽爪转 诪谉 讛驻住讜拽 讞讬讬讘 讜诇注讜诇诐 诪诇讛 砖诇讬诪讛 讛讗 讚专' 讬讜住讬 讚讗诪专 诪砖讜诐 专讜砖诐 驻砖讜讟讛 讛讬讗 讜诪拽讜诐 砖谞转讻讜讜谉 诇专砖讜诐 讜诇讗 诇讻转讜讘 讞讬讬讘 讜讗驻讬诇讜 讗讬谞讜 讚讘专 讬讚讜注讛 讘专砖讬诪讛 讘诪讛 讘讬谉 讘讬诪讬谞讜 讘讬谉 讘砖诪讗诇讜 讞讬讬讘:
讬专讜砖诇诪讬 (讛"讙) 讗"专 讗诪讬 讜讛拽诪讜转 讗转 讛诪砖讻谉 讻诪砖驻讟讜 讜讻讬 讬砖 诪砖驻讟 诇注爪讬诐 讗诇讗 [讗讬 讝讛讜] 拽专砖 砖讝讻讛 诇讬谞转谉 讘爪驻讜谉 讬谞转谉 讘爪驻讜谉 诇注讜诇诐 讜讻谉 讘讚专讜诐 诇驻讬讻讱 讛讬讜 专讜砖诪讬谉 注诇讬讛谉 砖诇讗 讬讞诇驻讜. 讚讘讬 专讘 讛讜砖注讬讗 讜讚讘讬 讘专 驻讝讬 讛讜讜 注讬讬诇讬谉 砖讗诇讬谉 讘砖诇诪讗 讚谞砖讬讗 讘讻诇 讬讜诐 讜讛讜讜 [讗讬诇讬谉] 讚讘讬 专讘 讛讜砖注讬讗 注讬讬诇讬谉 讜谞驻拽讬谉 讻讜' 转专转讬谉 讝专注讬谉 [讛讜讜谉] 讘爪驻讜专讬 讘讜诇讘讟讬讗 讜驻讙谞讬讗 讜讛讜讜谉 讘讜诇讘讟讬讗 注诇诇讬谉 讜谞驻拽讬谉 讜砖讗诇讬谉 讘砖诇诪讗 讚谞砖讬讗 讘讻诇 讬讜诐 注诇诇讬谉 拽讜讚诪讜讛讬 讜谞驻拽讬谉 拽讜讚诪讜讬 讜讛讜讜谉 驻讙谞讬讗 注诇诇讬谉 讜谞驻拽讬谉 讘转专讬讛讜谉 讗讝诇讬谉 驻讙谞讬讗 讜讝讻讬谉 讘讗讜专讬讬转讗 讜讗转讬 诇诪讬注诇 拽讜讚诪讜讬 讚讘讜诇讘讟讬讗 讗砖转讗诇转 诇专讘谞谉 注诇 专' 讬讜讞谞谉 讜讚专砖讛 讘讬 诪讚专砖讗 (转谞讬讗) [讚讘讬 讘谞讬讬讛] 讗驻讬诇讜 诪诪讝专 转"讞 讜讻讛谉 讙讚讜诇 注"讛 诪诪讝专 转"讞 拽讜讚诐.





专诪讘"谉

讛讗 讚讗诪专讬' 诪谞爪驻"讱 爪讜驻讬诐 讗诪专讜诐. 驻讬' 爪讜驻讬诐 专"讗 讜专' 讬讛讜砖注 砖讛诐 讞讝专讜 讜讬住讚讜诐 讜诇驻讬讻讱 讗诪专讜 诪谞爪驻"讱 讜诇讗 讻诪谞驻"抓 讻住讚专 讻转讬讘转谉 诇住讬' 讛爪讜驻讬诐 讻诇讜诪专 诪谉 爪驻讱 讻诇讜' 讗诇讜 讗讜转讬讜转 砖拽讘诇谉 讬砖专讗诇 诪谉 爪讜驻讬讱: 
讜讘讬专讜' 讚诪讙诇讛 诪讛讜 诪谞爪驻讱 专' 讬专诪讬' 讘砖诐 专"砖 讘专' 讬爪讞拽 诪讛 砖转拽谞讜 诇讱 讛爪讜驻讬诐 诪讛 注谞讬谉 爪讜驻讬诐 诪注砖讛 讛讬' 讘讬讜诐 住讙专讬专 砖诇讗 谞讻谞住讜 讞讻诪讬诐 诇讘讬转 讛讜讜注讚 谞讻谞住讜 转讬谞讜拽讜转 讗诪专讬谉 谞注讘讬讚 讘讬转 讜注讚讛 砖诇讗 讬转讘讟诇 讗诪专讬谉 诪讛讜 讚讻转讬讘 诪"诐 谞讜"谉 驻"祝 爪"抓 讻"讱 诪诪讗诪专 诇诪讗诪专 诪谞讗诪谉 诇谞讗诪谉 诪驻讛 讗诇 驻讛 诪爪讚讬拽 诇爪讚讬拽 诪讻祝 诇讻祝 诪讻祝 讬讚讜 砖诇 讛拽讘"讛 诇讻祝 讬讚讜 砖诇 诪砖讛 住讬诪谞讜 讗讜转谉 讞讻诪讬诐 讜注诪讚讜 讻讜诇谉 讘谞讬 讗讚诐 讙讚讜诇讬诐 讘转讜专讛 讗诪专讜 专"讗 讜专"讬 诪谞讛讜谉 讛讜讬谉. 讜诪讜讞诇驻转 砖讬讟讛 讝讜 诪讛讛讜讗 讚诪住' 诪讙讬诇讛 讚讛讻讗 诪砖诪注 住转诪讗 讚注诇 讛驻转讜讞讜转 讗诪专讜 讜砖诐 诪砖诪注 讚注诇 讛住转讜诪讜转 讗诪专讜 讗诇讗 拽讗讬 讛讻讗 讜诪拽砖讬 拽讗讬 讛转诐 讜诪拽砖讬 讻讚驻讬专砖"讬 讝"诇:





专砖讘"讗

诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬谉. 诪讻讗谉 砖爪专讬讱 诇讞讘专 专讗砖 讛拽讜 讛讗讞专讜谉 注诐 讛讙讙 讻讙讜谉 讝讛: 讜注讻砖讬讜 讛诐 注讜诪讚讜转 讘谞住, 讗讘诇 讗讬诇讜 讛讬讛 诪专讞讬拽 讜讗驻讬诇讜 拽爪转 讛拽讜 诪谉 讛讙讙 讻讝讛: 诇讗 讛讬转讛 注讜诪讚转 讘谞住.



讗诇讗 住转讜诐 讜注砖讗讜 驻转讜讞 讙专讜注讬 讙专注讛 讚讗诪专 诪专 诪谞爪驻"讱 爪讜驻讬诐 讗诪专讜诐. 诪讛讻讗 诪砖诪注 讚诪谞爪驻"讱 讛讬讜 讛讗讜转讬讜转 讛驻转讜讞讜转 讜讛驻砖讜讟讜转, 讜讘专讬砖 驻专拽 拽诪讗 讚诪讙讬诇讛 (讙, 讗) 诪砖诪注 讘讛驻讱 砖讛谉 讛住转讜诪讜转 讜讛讻驻讜驻讜转. 讜讻讘专 驻讬专砖 讻讗谉 讜砖诐 专砖"讬 讝"诇, 讚拽讗讬 讛讻讗 讜拽讗 诪拽砖讛, 讜拽讗讬 讛转诐 讜拽讗 诪拽砖讛, 讜砖讬讟转 讛转诇诪讜讚 讛讬讗 讘讻诪讛 诪拽讜诪讜转. 讜讬砖 诇驻专砖 讚讛转诐 注诇 讚专讱 诪诪讛 谞驻砖讱 拽讗 诪拽砖讛, 讻诇讜诪专 讗讬 诪谞爪驻讱 住转讜诪讜转 谞讬谞讛讜 拽砖讬讗 讚诇讗讜 爪讜驻讬诐 讗诪专讜诐 砖讘诇讜讞讜转 讛讬讜 讚讗诪专             讞住讚讗 诪诐 讜住诪讱 砖讘诇讜讞讜转 讘谞住 讛讬讜 注讜诪讚讜转, 讜讗讬 驻砖讜讟讜转 拽砖讬讗 诪讛讗 砖讗讬谉 谞讘讬讗 专砖讗讬 诇讞讚砖 讚讘专. 讜讻讘专 讻转讘转讬 砖诐 讘讗专讜讻讛 讘住讬讬注转讗 讚砖诪讬讗.



诪讗讬 讟注诪讗 讻专注讗 讚拽讜"祝 转诇讬讗. 诪讻讗谉 砖爪专讬讱 诇讛专讞讬拽 讛专讙诇 诪谉 讛讙讙 讻讝讛: 讜诇讗 讚讘讜拽 讻讝讛:



讜诪讗讬 讟注诪讗 砖拽专 讗讞讚讗 讻专注讗 拽讗讬. 诪讻讗谉 砖爪专讬讱 诇注砖讜转 住讜祝 讛砖讬"谉 讞讚 讻讝讛: 讜诇讗 专讞讘 讻讝讛





讛诪讗讬专讬

讘住讜讙讬讗 讝讜 讗诪专讜 诪讗讬 讟注诪讗 讻专注讬讛 讚拽讜祝 转诇讬讗 专"诇 砖讗讬谞讛 诪讞讜讘专转 注诐 讙讜祝 讛讗讜转 讜诇诪讚转 砖爪讜专转 讛拽讜祝 讛讜讗 砖诇讗 讬转讞讘专 专讙诇 砖诇讛 注诐 讙讜祝 讛讗讜转 注讚 砖诪讻讗谉 讛住讻讬诪讜 拽爪转 专讘谞讬诐 诇驻住讜诇 住驻专 转讜专讛 讘讻讱 讜诪讟注诐 讚讘讜拽讛 讜讗讬谉 谞专讗讛 诇讬 讻谉 砖诪注讜诇诐 诇讗 讛讜讝讻专 驻住讜诇 讚讘讜拽讛 讗诇讗 讘讚讘讜拽 讗讜转 讘讗讜转 注讚 砖诇讗 转讛讗 讛讗讜转 诪讜拽驻转 讙讜讬诇 诪讗专讘注 专讜讞讜转讬讛 讗讘诇 讘讚讘讜拽 砖诇 注爪诪讛 诇讗 谞驻住诇讛 讜讗讬谉 讛讗讜转 讘注爪诪讛 驻讜住诇转 讗诇讗 讻砖谞驻住诇讛 爪讜专转讛 诇讙诪专讬 注讚 砖讚讜诪讛 诇讗讜转 讗讞专转 讗注"驻 砖讘专讗讜讬 诇讻转讘讛 讻谉 砖讗"讻 讗祝 诪讛 砖讗诪专 讘住讜讙讬讗 讝讜 诪讗讬 讟注诪讗 讛讚专 转讗讙讬讛 讚拽讜祝 诇讙讘讬 专讬砖 讜讛讜讗 讻诪讬谉 讝讬讬谉 砖注讜砖讬谉 讘住讜驻讜 砖诇 讙讙 讗诇讜 诇讗 注砖讗讛 讗转讛 驻讜住诇 住驻专 转讜专讛 讜谞诪爪讗转 诪专讘讛 驻住讜诇 讘住驻专讬诐 讜诇讗 注讜讚 讗诇讗 砖爪讜专讜转 讛讗讜转讬讜转 诪砖转谞讜转 拽爪转诐 讘讚讘讜拽 讜讘转诇讬讛 讜讘砖讗专 爪讜专讜转 诪诪拽讜诐 诇诪拽讜诐 诪爪专驻转 诇住驻专讚 讜讻谉 诪砖讗专 诪拽讜诪讜转 讜讗"讻 注诇 讻诇 驻谞讬诐 讗转讛 驻讜住诇 讘讝讛 诪讛 砖讗转讛 诪讻砖讬专 讘讝讛 讗诇讗 讚讘专讬诐 讗诇讜 诇讗 诇驻住讜诇 谞讗诪专讜 讻诇诇 讗诇讗 诇讬住讜讚 讻转讬讘讛 讜讗祝 诪拽爪转 讞讻诪讬 讚讜专谞讜 讞讝拽讜 讟注诐 讝讛 诪诪讛 砖讗诪专讜 讘砖诇讬砖讬 砖诇 诪谞讞讜转 讗诪专 专讘 讗砖讬 讞讝讬谞讗 诇讛讜 诇讛谞讬 住驻专讬 讚讜拽讗谞讬 讚讞讟专讜 诇讛 诇讙讙讛 讚讞讬转 专"诇 砖注讜砖讬谉 诇讛 转讙 讘讙讙讛 讻诪讬谉 讞讜讟专 讻讙讜谉 讝讜 讜讝 讜转诇讜 诇讛 诇讻专注讛 讚讛"讗 专"诇 砖诇讗 转讛讗 讚讘讜拽讛 注诐 讛讙讙 讜讛专讬 砖讚讘讜拽 专讙诇 讛讛"讗 注诐 讙讙讛 讗讬谞讜 驻讜住诇 砖讗"讻 诇讗 讛讬讛 诪讬讞住 驻讬专讜讚讛 诇住驻专讬 讚讜拽讗谞讬 专"诇 砖诪讚拽讚拽讬诐 诇注砖讜转 讻转讘 诪讬讜砖专 讜讻谉 讗转讛 诇诪讚 诪注谞讬谞讜 讜注谞讬谞讛 讻注谞讬谉 诪讛 砖讗诪专 注诇讬讛诐 讚讞讟专讜 诇讛 诇讞讬转 砖讗讬谉 讘诪谞讬注转讛 砖讜诐 驻住讜诇 讜讛讚讘专讬诐 讘专讜专讬诐 讜砖诪讗 转讗诪专 讜讛专讬 讘讛"讗 谞驻住讚讛 爪讜专转讛 讜讚讜诪讛 诇讞讬转 讜讻讘专 驻住诇讜讛 讘讘专讬转讗 讝讜 砖讗诪专讜 转讙谞讝 讬专讗讛 诇讬 砖讝讜 砖诇 诪谞讞讜转 讘砖注砖讛 讙讙 讛讛"讗 专讞讘 注讚 砖讛讘专讬讞 谞讻谞住 讘驻谞讬诐 诪注讜拽抓 讛讙讙 讻讙讜谉 讝讜 讞 砖讗讬谉 讚讘讜拽讛 诪驻拽讬注 砖诇讗 转讚诪讛 诇讛"讗 讗讘诇 讻诇 砖讗讬谉 注讜拽抓 讙讙 讛讛"讗 讬讜爪讗 诇讞讜抓 讜讚讘讜拽讛 注讜砖讛 讗讜转讛 诇讙诪专讬 讻爪讜专转 讞讬转 讜讚讗讬 讜驻住讜诇讛:





诪讛专砖"讗 - 讞讬讚讜砖讬 讛诇讻讜转

讘讚"讛 讙专讜注讬 拽讗 讻讜' 讜注讜讚 讗讬 专"讞 讘专 讗讘讗 讘住转讜诪讛 讗讬讬专讬 转拽砖讛 谞诪讬 讻讜' 注讻"诇. 专"诇 讚讛转诐 诇讗 讗住讬拽 讗讚注转讬讛 诪注讬拽专讗 诇讗驻诇讜讙讬 讘讬谉 住转讜诪讜转 讜讘讬谉 驻转讜讞讜转 讜诪拽砖讛 诪讛讗 讚讗讬谉 谞讘讬讗 专砖讗讬 诇讞讚砖 讻讜' 讜诪拽砖讛 讜注讜讚 诇驻讬 讛住讘专讗 讚讘住转讜诪讜转 讗讬讬专讬 讛讗 讚专"讞 讘专 讗讘讗 转拽砖讛 谞诪讬 讛讗 讚专讘 讞住讚讗 讗诇讗 注"讻 讘驻转讜讞讜转 讗讬讬专讬 讛讗 讚专"讞 讘专 讗讘讗 讜诇讗 转拽砖讜 讛讗 讚专讘 讞住讚讗 讗诇讗 讛讱 讚讗讬谉 谞讘讬讗 专砖讗讬 诇讞讚砖 讻讜' 讜讛砖转讗 诪住拽谞转 住讜讙讬讗 讚讛转诐 讻讬 讛讻讗 讜诪讛 砖讬砖 诇讙诪讙诐 砖诐 讘讚讘专讬 讛转讜住' 注"砖 讘讞讚讜砖谞讜 讘讗讜专讱 讜讚讜"拽:





诪讛专砖"讗 - 讞讬讚讜砖讬 讗讙讚讜转

诪谞爪驻"讱 爪讜驻讬诐 讗诪专讜诐 讻讜'. 诪讛 砖讬砖 诇讚拽讚拽 讘讝讛 注讬讬谉 讘转讜住驻讜转 讛讻讗 讜讘专讬砖 驻"拽 讚诪讙讬诇讛 讜讘讞讬讚讜砖讬 讛诇讻讜转:


讗诇讛 讛诪爪讜转 讻讜'. 讛讗讬 拽专讗 讗诇讛 讛诪爪讜转 讜讛诪砖驻讟讬诐 讜讙讜' 讘住讜祝 住驻专 讘诪讚讘专 讻转讬讘 讜诇驻讬 注谞讬谞讜 诇讗 讗爪讟专讬讱 讛讗讬 拽专讗 讛转诐 讗诇讗 诇诪注讟 讗转讗 砖讗讬谉 诇讞讜砖 专拽 注诇 讛诪爪讜转 讜诪砖驻讟讬诐 砖谞讗诪专讜 讘讚' 住驻专讬 讛讞讜诪砖 讜住驻专 讗诇讛 讛讚讘专讬诐 讗讬谞讜 讘讗 诇讞讚砖 讗诇讗 砖讛讜讗 诪砖谞讛 转讜专讛 讜讚讜"拽:


诪"诐 讜住诪"讱 砖讘诇讜讞讜转 讘谞住 讻讜'. 诪讚讻转讬讘 诪砖谞讬 注讘专讬讛诐 诪砖诪注 诇讬讛 砖讛讬讛 讞拽讜拽 诪注讘专 爪讚 讝讛 注讚 注讘专 爪讚 讛砖谞讬 讜讻驻讬专砖"讬 讘讞讜诪砖 诪讘' 注讘专讬讛诐 讛讬讜 讛讗讜转讬讜转 谞拽专讗讜转 讜诪注砖讛 谞住讬诐 讛讬讛 注讻"诇 注"砖:


诪讘驻谞讬诐 讜诪讘讞讜抓 讻讜'. 讬砖 诇讚拽讚拽 讘讝讛 诪讗讬 拽诪"诇 讚讛讬讗 讛讬讗 讚拽讗诪专 诪"诐 讜住诪"讱 砖讘诇讜讞讜转 讘谞住 讻讜' 讻驻讬专砖"讬 砖讛讬讛 讛讞拽拽 谞讜拽讘 讻诇 讛诇讜讞讜转 讜讗"讻 讜讚讗讬 讚谞拽专讗 讙诐 诪讘讞讜抓 讜讬"诇 诪砖讜诐 讚诇讗 转讬诪讗 讚诪讘讞讜抓 讛讬讛 谞拽专讗 讙"讻 谞讘讜讘 讘讛专 住专讜 讗诇讗 讚诪讘驻谞讬诐 谞拽专讗 诪爪讚 讬诪讬谉 诇爪讚 砖诪讗诇 讻诪讜 讻转讘 讛注讘专讬讬诐 讜诪讘讞讜抓 谞拽专讗 诪爪讚 砖诪讗诇 诇爪讚 讬诪讬谉 讘讛讬驻讜讱 讗讜转讬讜转 讜讗砖诪注讬谞谉 专讘 讞住讚讗 讚讗讬谞讜 讻谉 讗诇讗 讚诪讘讞讜抓 谞诪讬 讛讬讛 谞拽专讗 诪爪讚 讬诪讬谉 诇爪讚 砖诪讗诇 讘讛讬驻讜讱 讛讗讜转讬讜转 讜讛讬讬谞讜 谞讘讜讘 讘讜讘谉 讘讛专 专讛讘 住专讜 讜专住 讚讗讬讻讗 砖讜诐 讻讜讜谞讛 讜讚专砖 讘拽专讬讗转 讛转讬讘讛 讘讛讬驻讱 讻讚诇拽诪谉 讘讗讜转讬讜转 讛讗"讘 讚讚专砖 讘讛讬驻讱 讗"转 讘"砖 讻讜' 讜讻谉 诇拽诪谉 讘住"驻 讗谞讻讬 诇诪驻专注 讬讛讬讘讛 讻转讬讘讛 谞讗诪谞讬谉 讗诪专讬讛 讜讚讜拽:


讗转讜 讚专讚拽讬 讻讜'. 注讬讬谉 驻讬专砖"讬 讜讬砖 讘讜 讻诪讛 讚讞讜拽讬诐 讜讗讬谉 诇讛讗专讬讱 讘讛诐 讗讘诇 讛诪讗诪专 讗讜诪专 讚专砖谞讬 讜谞专讗讛 讻诪"砖 讻讘专 讘讻诪讛 诪拽讜诪讜转 讻讬 讗讜转讬讜转 讛转讜专讛 讛谉 讛谉 砖诪讜转讬讜 砖诇 讛拽讘"讛 讜诇讻讱 谞拽专讗讜 讗讜转讬讜转 讻诪"砖 诪拽讚砖 谞讬转谉 讘讬谉 砖转讬 讗讜转讬讜转 讜讻讱 讛讬转讛 讻转讜讘讛 诇驻谞讬讜 讘讗砖 砖讞讜专讛 讻讜' 讜讬砖 讘讛谉 住讜讚讜转 讘爪讜专讜转 讛讻转讬讘讛 讜讘拽专讬讗讛. 讜讗诪专 讚讗驻讬' 讘讬诪讬 讬讛讜砖注 讻讜' 注"驻 诪"砖 诇注讬诇 讚诪谞爪驻"讱 爪讜驻讬诐 讗诪专讜诐 讚砖讻讞讜诐 讜讞讝专讜 讻讜' 讚讛讬讬谞讜 讚砖讻讞讜诐 讗讞专讬 诪讜转 诪砖讛 讘讬诪讬 讬讛讜砖注 讻讚讗诪专讬谞谉 谞诪讬 讘诪住' 转诪讜专讛 讚讙' 诪讗讜转 讛诇讻讜转 谞砖转讻讞讜 讘讬诪讬 讬讛讜砖注 讜讗"讻 讛谞讬 讚专讚拽讬 砖诪爪讗讜 诇讚专讜砖 讘讻诇 讛讻驻讜诇讬诐 讛专讬 讘讬诪讬 讬讛讜砖注 诇讗 讛讬讛 讗驻砖专 讚讗讬转诪专 讻讜讜转讬讬讛讜 砖讛专讬 谞砖转讻讞讜 诪讛诐 讛讻驻讜诇讬诐 诪谞爪驻"讱. 讜讗诪专 讗诇祝 讘讬谞讛 讻讜'. 讛转讞讬诇 讘注诪讜讚 讛转讜专讛 砖讛讜讗 谞讙讚 讻讜诇诐 诪砖讜诐 讚讛讘讬谞讛 讛讬讗 诪注诇讛 注诇讬讜谞讛 砖诪讘讬谉 讚讘专 诪转讜讱 讚讘专 讜讗讬谉 爪专讬讱 诇专讘 诇诇诪讜讚 拽讗诪专 讗诇 讘讬谞转讱 讗诇 转砖注谉 砖讗驻砖专 砖讬讟注讛 讘讛讘谞转讜 讜讛讬讬谞讜 讗诇祝 讘讬谞讛 砖转诇诪讜讚 讙诐 讛讘讬谞讛 诪专讘讱 讜讗诇祝 谞讗诪专 注诇 讛诇讜诪讚 诪讗讞专 讻诪"砖 讜讗讗诇驻讱 讞讻诪讛 讜讙讜':


讙诪讜诇 讚诇讬诐 讻讜'. 砖讛讜讗 注诪讜讚 讙诪"讞 诇驻讬 砖讙诪"讞 讙讚讜诇讛 讬讜转专 诪爪讚拽讛 砖讛讜讗 讘讬谉 诇注谞讬讬诐 讜讘讬谉 诇注砖讬专讬诐 讻讚讗诪专讬谞谉 住"驻 诇讜诇讘 讜注专讘讛 讜讗诪专 讚诪"诪 讛讬讗 讙讚讜诇讛 讬讜转专 讘注谞讬讬诐 讜讚诇讬诐 砖讗讬谞讜 诪拽讜讛 诇转砖诇讜诐 讙诪讜诇 讜讻诪"砖 砖诐 砖讛讬讗 讘讬谉 诇讞讬讬诐 讘讬谉 诇诪转讬诐 砖讛讜讗 讞住讚 砖诇 讗诪转 诇诪转讬诐 讜讻谉 诇注谞讬 砖讛讜讗 讞砖讜讘 讻诪转 砖讗讬谞讜 诪拽讜讛 诇转砖诇讜诐 讙诪讜诇 专拽 诇诪爪讜讛 诇砖诪讛:


诪"讟 驻砖讜讟讛 讻专注讬讛 讚讙' 讻讜' 砖讻谉 讚专讻讜 砖诇 讙诪"讞 讻讜'. 注"驻 诪"砖 驻' 诇讜诇讘 讜注专讘讛 讙讚讜诇讛 讙诪"讞 讬讜转专 诪谉 讛爪讚拽讛 砖谞讗' 讝专注讜 诇讻诐 诇爪讚拽讛 讜拽爪专讜 诇驻讬 讞住讚 讚讛讬讬谞讜 砖讛爪讚拽讛 讛讬讗 讛谞转讬谞讛 讜讛讞住讚 讛讜讗 砖诪讟专讬讞 注爪诪讜 诇讛讘讬讗讛 诇讘讬转 讛注谞讬讬诐 讻驻讬专砖"讬 砖诐 讜讻诪驻讜专砖 驻"拽 讚注"讝 讜讝"砖 砖讻谉 讚专讻讜 砖诇 讙诪"讞 讘注讜砖讛 爪讚拽讛 诇专讜抓 讗讞专 讛注谞讬讬诐 诇讛讘讬讗 诇讛诐 讛爪讚拽讛 诇讬讚诐 讚讛讬讬谞讜 诪诪砖 讻专注讬讛 讚讙' 诇讙讘讬 讚'. 讜讗诪专 诪"讟 驻砖讜讟讛 讻专注讬讛 讚讚' 讻讜'. 讚诇讬诪爪讬 谞驻砖讬讛 讻讜' 讛讬讬谞讜 砖诇讗 讬讟专讬讞 讛注谞讬 讗转 讛谞讜转谉 讘讬讜转专 讚讝讛 讛讜讗 讘讻诇诇 讙诪"讞 砖讙诐 讛注谞讬 诪爪讜讜讛 注诇讬讛 讻讬讜谉 砖讛讜讗 讘讙讜驻讜:


诪"讟 诪讛讚专 讗驻讬讛 讚讚' 诪讙' 讚诇讬转谉 诇讜 讘爪谞注讗 讻讜'. 注驻诪"砖 驻"拽 讚讘"讘 爪讚拽讛 转爪讬诇 诪诪讜转 讗讬讝讜 讛讬讗 砖诪爪诇转 诪诪讬转讛 诪砖讜谞讛 讻讜' 谞讜讟诇讛 讜讗讬谞讜 讬讜讚注 诪诪讬 谞讜讟诇讛 讜讛讬讬谞讜 讻讚讬 砖诇讗 诇讻住讜祝 诪讬谞讬讛. 讜讗诪专 讛"讜 讝讛 砖诪讜 砖诇 讛拽讘"讛 讛谉 讘' 讗讜转讬讜转 诪砖诐 砖诇 讚' 讛专讜诪讝讬诐 注诇 讘' 讛诪讚讜转 讞住讚 讜讗诪转 讜讛诐 讘' 注诪讜讚讬 注讜诇诐 转讜专讛 讜讙诪"讞. 讜讗诪专 讝"讞 讟"讬 讻"诇. 讻诪"砖 住驻"拽 讚讘"拽 讻诇 讛注讜住拽 讘转讜专讛 讜讘讙诪"讞 讝讜讻讛 诇谞讞诇转 讘' 砖讘讟讬诐 讻讜' 讻诪驻讜专砖 砖诐 讝讜讻讛 诇讻讬诇讛 砖讛讜讗 讞谉 讜讗驻专讬讜谉 讻讬讜住祝 讜讝讜讻讛 诇转讜专讛 讻讬砖砖讻专 讜讝"砖 砖讗诐 讗转讛 注讜砖讛 讻谉 讘讘' 注诪讜讚讬 注讜诇诐 砖讛诐 转讜专讛 讜讙诪"讞 砖讝讻专 讛专讬谞讬 讝谉 讗讜转讱 讜讞谉 讗讜转讱 讻讬讜住祝 砖讝讻讛 诇讝讜谉 讜诇驻专谞住 讙诐 讗讞专讬诐 讜诪讟讬讘 诇讱 讘砖讘讬诇 讛转讜专讛 讜谞讜转谉 诇讱 谞讞诇转 讛转讜专讛 讘讬专讜砖讛 讻诪"砖 诪讜专砖讛 讛讬讗 讜拽讜砖专 诇讱 讻转专 诇注讜讛"讘 讚讛讬讬谞讜 讻转专 转讜专讛. 讜讗诪专 诪"诐 住转讜诪讛 讻讜'. 诪讗诪专 住转讜诐 讻讜' 注"砖 诪"砖 讘注砖专讛 诪讗诪专讜转 谞讘专讗 讛注讜诇诐 讜驻专讬讱 讘住驻"讘 讚专"讛 讟' 讛讜讜 讜诪砖谞讬 诇讛 讚讘专讗砖讬转 谞诪讬 诪讗诪专 讛讜讗 讜讛讻讜讜谞讛 讘讜 砖诪讗诪专 讛专讗砖讜谉 诇讗 讗讬爪讟专讬讱 诇讝讜讻专讜 讚讜讚讗讬 讘诪讗诪专 讛讬讛 讚讛讬讛 讬砖 诪讗讬谉 讻诪驻讜专砖 砖诐 讜讛讬讬谞讜 诪讗诪专 住转讜诐 讛讜讗 诪讗诪专 专讗砖讜谉 讚讘专讗砖讬转 讜诪讗诪专 驻转讜讞 讻诇 砖讗专 讟' 讛诪讗诪专讬诐. 讜讗诪专 谞讜"谉 讻驻讜驻讛 讻讜' 谞讗诪谉 讻驻讜祝 讻讜'. 注"驻 诪"砖 驻专拽 专讗讜讛讜 讘"讚 讚讗讬讻讗 诇诪"讚 砖讜驻专 砖诇 专"讛 讘讻驻讜驻讬谉 讚讻诪讛 讚讻讬讬祝 讗讬谞讬砖 诪注诇讬 讟驻讬 讜驻讬专砖"讬 讻讘讜砖 讘拽专拽注 讚讻转讬讘 讜讛讬讜 注讬谞讬 讜诇讘讬 讜讙讜' 讜讗讬讻讗 诇诪"讚 讚讻诪讛 讚驻砖讬讟 讗讬谞讬砖 讚注转讬讛 诪注诇讬 讟驻讬 讚讻转讬讘 谞砖讗 诇讘讘谞讜 讗诇 讻驻讬诐 诇讗 驻诇讬讙讬 讗诇讗 讛转诐 讚讗"讗 讘转专讜讜讬讬讛讜 诪砖讗"讻 讛讻讗 讚讗驻砖专 讘转专讜讜讬讬讛讜 讜讻讚讗诪专讬' 讘驻' 诪爪讜转 讞诇讬爪讛 讘转驻诇讛 讚注讬谞讬讜 诇诪讟讛 讜诇讘讜 诇诪注诇讛. 讜讛讬讬谞讜 谞讗诪谉 讻驻讜祝 注讬谞讬讜 诇诪讟讛 讜谞讗诪谉 驻砖讜讟 诇讬讘讜 诇诪注诇讛 讜讻谉 讬转驻专砖 讘爪讚讬拽 讻驻讜祝 讜爪讚讬拽 驻砖讜讟 讜诇讻讱 驻专讬讱 讚讛讬讬谞讜 讛讱 讜诪砖谞讬 诇讛 讛讜住讬祝 诇讱 讻驻讬驻讛 注诇 讻驻讬驻转讜 诇注谞讬谉 注讬谞讬讜 诇诪讟讛 讜注"讚 砖讗诪专讜 诪讗讚 诪讗讚 讛讜讬 砖驻诇 专讜讞 讘诇砖讜谉 讻驻讜诇 讜注讚"讝 转住诪讜讱 诇砖谞讜讬讬 诇讛讜住讬祝 驻砖讬讟讜转 注诇 驻砖讬讟转讜 诇注谞讬谉 诇讘讜 诇诪注诇讛:


住"注 住诪讜讱 注谞讬讬诐 讻讜'. 讚讛讬讬谞讜 砖讬住诪讜讱 讗讜转诐 讘讚讘专讬诐 讻讚讗诪专讬' 驻"拽 讚讘"讘 讻诇 讛谞讜转谉 驻专讜讟讛 诇注谞讬 诪转讘专讱 讘讜' 讘专讻讜转 讜讛诪驻讬讬住讜 讘讚讘专讬诐 诪转讘专讱 讘讬"讗 讘专讻讜转 讚讝讛 讘讙讜驻讜 讜讝讛 讘诪诪讜谞讜:


诇"讗 住讬诪谞讬谉 注砖讛 讜拽谞讛 讻讜'. 专"诇 砖诇讗 讬讛讬讜 诇讱 讛住讬诪谞讬谉 讘注讬拽专 诇讬诪讜讚讱 讗诇讗 拽谞讛 讗讜转讛 注诇 讬讚讬讛诐 砖诇 讛住讬诪谞讬谉 转讘讗 诇拽谞讬谉 讛转讜专讛. 讜讗诪专 驻讛 讻驻讜驻讛 驻讛 驻砖讜讟讛 讻讜'. 注"驻 诪"砖 驻专拽 讛诪驻诇转 讛讜诇讚 讘诪注讬 讗诪讜 驻讬讜 住转讜诐 诇讜诪讚 转讜专讛 讜爪讜驻讛 诪住讜祝 注讜诇诐 讜注讚 住讜驻讜 讻砖讬爪讗 诇讗讜讬专 注讜诇诐 诪砖讻讞 讛转讜专讛 讜驻讬讜 驻转讜讞 讜讛讬讬谞讜 讚讘诪注讬 讗诪讜 驻讬讜 住转讜诐 讜讗讬谞讜 诇讜诪讚 转讜专讛 专拽 讘注讬讜谉 讗讘诇 讻砖讬爪讗 诇讗讜讬专 注讜诇诐 驻讬讜 驻转讜讞 诇诇诪讚讛 讘驻讛 讜诇讗 转转拽讬讬诐 讘讝讜诇转 驻讛 讜讛讬讬谞讜 驻讬讜 住转讜诐 砖爪专讬讻讛 讛转讜专讛 诇注讬讜谉 讜爪专讬讻讛 讙"讻 诇讙专讜住 讗讜转讛 讜诇诇诪讚讛 讘驻讛 讚讛讬讬谞讜 驻讛 驻转讜讞. 讜讗诪专 拽讜祝 拽讚讜砖. 讜讛讬讗 讘讙讬诪讟专讬讗 诪拽讜"诐 砖讛讜讗 诪拽讜诪讜 砖诇 注讜诇诐. 讜专讬砖 专砖注 诪驻讜专砖 讘讗讜转讬讜转 讚专讘讬 注拽讬讘讗. 讜讗诪专 诪"讟 诪讛讚专 讗驻讬讛 讚拽讜祝 讻讜'. 诇讬砖谞讗 诪注诇讬讗 讛讜讗 讻驻讬专砖"讬 讜讛讗 讚诇讗 诪讬讛讚专 讗驻讬讛 讚拽' 诪专' 讚讘讛讻讬 讛讜讛 谞讬讞讗 讟驻讬 讻讚讬 砖诇讗 诇讛住转讻诇 讘专砖注 讬"诇 讚讗"讻 讛讬讛 注讜诪讚 讛拽' 诪爪讚 砖诪讗诇 砖诇 专' 讜诇讗讜 讗讜专讞 讗专注讗 讜讻讚讗诪专讬' 讚讬诪讬谞讜 驻砖讜讟讛 诇拽讘诇 砖讘讬诐. 讜讛讬讬谞讜 讚诪住讬拽 讛讻讗 讜诪"讟 讻专注讬讛 讚拽' 转诇讜讬讛 讛讬讬谞讜 诇讙讘讬 专' 讚讗讬 讛讚专 讻讜' 讜讝讛 讗讬谞讜 讗诇讗 讘讬诪讬谉 讜讝讛 讛讻讜讜谞讛 讘诪讝诪讜专 讗诇讬讱 讛' 谞驻砖讬 讗砖讗 砖讬砖 讘讜 讻诇 讛讗"讘 讞讜抓 诪拽' 讜讙诐 讛专' 讻驻讜诇讛 讘诪拽讜诐 讛拽' 讻讬 讛拽' 砖讛讜讗 拽讚讜砖 讛讜讗 诪讬诪讬谉 讛专' 砖讛讜讗 专砖注 诇拽讘诇讜 讘转砖讜讘讛 讜讚讜讚 讛转驻诇诇 谞讙讚 讗讜讬讘讬讜 讛专砖注讬诐 砖诇讗 讬注诪讜讚 讛拽讘"讛 诇讬诪讬谞诐 讜讝"砖 讘诪讝诪讜专 拽"注 讛驻拽讚 注诇讬讜 专砖注 讜砖讟谉 讬注诪讜讚 注诇 讬诪讬谞讜 砖讛砖讟谉 讙"讻 讛讜讗 谞拽专讗 专砖注 讻诪"砖 爪讜驻讛 专砖注 诇爪讚讬拽 讜讘拽砖 讚讜讚 注讚 讗讜讬讘讬讜 讛专砖注讬诐 讗诇 转注诪讜讚 讛拽' 砖讛讜讗 讛拽讘"讛 诇讬诪讬谞讜 诇拽讘诇讜 讘转砖讜讘讛 讗讘诇 讛驻拽讚 注诇讬讜 专砖注 讜讛讜讗 讛砖讟谉 砖讬注诪讜讚 诇讬诪讬谞讜 诇砖讟谞讜 讜诇讝讛 讘诪讝诪讜专 讗诇讬讱 讛' 谞驻砖讬 讗砖讗 砖讝讻专 讘专讬"砖 讗讜讬讘讬讜 砖谞讗诪专 专讗讛 讗讜讬讘讬 讻讬 专讘讜 讜讙讜' 讚讛讬讬谞讜 讗讜讬讘讬讜 讛专砖注讬诐 讛拽讚讬诐 讛专讬"砖 讘诪拽讜诐 讛拽讜"祝 注诇 讻讜讜谞讛 讝讜 砖讬注诪讜讚 讛专砖注 砖讛讜讗 讛砖讟谉 注诇 讬诪讬谞讜 砖诇 专砖注讬诐 讗讜讬讘讬讜. 讜讗诪专 诪"讟 讻专注讬讛 讚拽讜"祝 讻讜'. 诪住讬讬注 诇讬讛 诇专"诇 讻讜' 讘讗 诇讬讟诪讗 驻讜转讞讬谉 讻讜' 诪讬讬转讬 诇讬讛 讛讻讗 诇讙讘讬 讛拽' 讻讜' 注诇 讛讻讜讜谞讛 讝讜 讜讘驻' 讛转讻诇转 诪讬讬转讬 诇讬讛 讙"讻 诇注谞讬谉 讛讛' 讚讻专注讬讛 转诇讜讬讛 讜砖诐 诪驻讜专砖. 讜讗诪专 砖讬"谉 砖拽专 讻讜'. 砖注讚 讻讗谉 诇讗 谞诪爪讗 讘讗"讘 讗讜转讬讜转 砖拽专. 讜讻谉 转讬"讜 讗诪转 砖讘讛 谞砖诇诐 讗讜转讬讜转 讗诪转. 讜拽讗诪专 砖拽专 诪拽专讘谉 讻讜'. 砖拽专讗 砖讻讬讞 讜讻讜' 讜讻讚讗诪专讬' 讗诪转 讗讜诪专 讗诇 讬讘专讗 砖讻讜诇讜 砖拽专 讻讜'. 讜讗诪专 砖讬拽专讗 讗讞讚讗 讻专注讗 讻讜'. 注讬讬谉 驻讬专砖"讬 讜讬讜转专 谞专讗讛 诇驻专砖 讚讗诪转 诪诇讘谉 讻讜'. 砖讻诇 讗讜转讬讜转讬讜 砖讜讬谉 诇诪讟讛 讜讗讬谉 讛讗' 诪讗专讬讱 注诇 讛讗讞专讬诐 诪砖讗"讻 砖拽专 砖讛拽讜"祝 讘爪讜专转讛 诪讗专讬讱 诇诪谞讜讛 讬讜转专 诪专讬"砖 讜讛砖讬"谉 讜讛讬讬谞讜 讛专讙诇 讛讗讞讚 砖讛讜讗 讻专注讗 讚拽讜"祝 砖讝讻专 诇注讬诇. 讜讗诪专 讚拽讜砖讟讗 拽讗讬 讻讜'. 讛讬讬谞讜 砖讬砖 诇讜 拽讬讜诐 诪砖讗"讻 讛砖拽专 讗讜 注"砖 砖讛讗诪转 讛讜讗 讗' 诪注诪讜讚讬 注讜诇诐 讚讛讬讬谞讜 讚拽讗讬 注讜诇诐 注诇讬讛 诪砖讗"讻 讛砖拽专 讛讜讗 诪讛专住 注讜诇诐 讘拽讬讜诪讜 砖注"讻 讗诪转 讛讜讗 讞讜转诐 砖诇 讛拽讘"讛 砖讛讜讝讻专 讘诪注砖讛 讘专讗砖讬转. 讜讗诪专 讗"转 讘"砖 讻讜'. 讗讞"住 讘讟"注 讻讜' 讗"诇 讘"住 讗诇讜 讞诇讜驻讬 讗讜转讬讜转 讛诐 讘住驻专 讬爪讬专讛 讛诐 讘住讜讚讜转 谞住转专讬诐 讘讞讬诇讜祝 讗讜转讬讜转 讜讗诇讜 讬谞讜拽讬 讛讜讜 讚专砖讬 诇讛讜 讘专诪讬讝讜转 诇砖讻专 讛爪讚讬拽讬诐 讜诇注讜谞砖 讛专砖注讬诐. 讜讝"砖 讗"转 讘"砖 讗讜转讬 转注讘 讻讜'. 讻讬 讛讗' 专诪讝 注诇 讛讗讞讚 讗诪讬转讬 讚讛讬讬谞讜 讗讜转讬 转注讘 注"砖 讛转讬"讜 讜讗诪专 讚讗注驻"讻 讗转讗讜讛 诇讜 砖讬砖讜讘 砖讛拽讘"讛 诪爪驻讛 讜诪转讗讜讛 砖讬砖讜讘 讛专砖注 诪专砖注转讜 讜讗诪专 讘"砖 讛讘' 讻诪讜 砖讛讬讗 讘谞拽讜讚转 讞讬专讬"拽 诪砖诪注讜 讘讬 专诪讝 注诇 讛拽讘"讛 讜诇讗 讞砖拽 谞诪讬 诪砖诪注讜 诪谉 讛讘' 砖讛讜讗 诪讜专讛 注诇 讛砖谞讬讜转 讚讛讬讬谞讜 砖诇讗 讞砖拽 讗诇 讗' 讜讘讞专 讘砖谞讬 讗注驻"讻 砖诪讬 砖讛讜讗 讛讜专讗讜转 讛砖讬"谉 讻诪"砖 讻讬 砖诐 讛' 谞拽专讗 注诇讬讱 讜讙讜' 讝讜 砖讬"谉 砖诇 转驻讬诇讬谉 讬讞讜诇 注诇讬讜 诇讛讬讜转 讬专讗转讬 注诇讬讜 诇砖讜讘 讜讻诪"砖 讗注"驻 砖讞讟讗 讬砖专讗诇 讛讜讗 讻讬 讗驻砖专 砖讬砖讜讘. 讜讗诪专 讙"专 讙讜驻讜 讟讬诪讗 讻讜'. 讛讙' 诪讜专讛 注诇 讛讙讜诪诇 谞驻砖讜 讘转讗讜讜转 讛诪讜转专讜转 讚讛讬讬谞讜 砖讟讬诪讗 讗转 注爪诪讜 讗注驻"讻 专' 专讞讜诐 砖讛讜讗 讛拽讘"讛 诪专讞诐 注诇讬讜 讗诐 讬砖讜讘. 讜讗诪专 讚诇转讜转讬 谞注诇 讻讜'. 专"诇 讘讗诐 讗讞专 讻诇 讛诪注砖讬诐 砖讗谞讬 诪爪驻讛 诇讜 诇转砖讜讘讛 讚诇转讜转讬 谞注诇 砖讛诐 砖注专讬 转砖讜讘讛 讗讜 注"砖 讚诇转讜转 讘讛讻"谞 讜讘讛诪"讚 砖谞注诇 讻诪讜 砖注砖讛 讗讞讝 讛诪诇讱:


拽专谞讬讜. 专诪讝 讛拽' 砖讛讜讗 拽专谉 砖诇 讗讚诐 诇注讜讛"讘 诇讗 讗讙讚注 讘转诪讬讛 讜讻诪"砖 讜讻诇 拽专谞讬 专砖注讬诐 讗讙讚注 转专讜诪诪谞讛 拽专谞讜转 讜讙讜' 讚讛讬讬谞讜 爪讚讬拽 讬讜专砖 讞诇拽 讛拽专谉 砖诇 讛专砖注 讘注讜讛"讘 讻诪驻讜专砖 讘驻专拽 讗讬谉 讚讜专砖讬谉 讜讗诪专 注"讻 讜注讚 讛' 讜' 砖讛诐 诪诪砖 讗讜转讬讜转 砖诪讜 砖诇 讛拽讘"讛 讚专砖讬 讘诪讚讜转 讛专砖注讬诐 讗讘诇 讘诪讚讜转 爪讚讬拽讬诐 讬砖 诇讚专讜砖 讻诇 讛讗讜转讬讜转 讻诪砖诪注谉 讚讛讬讬谞讜 讗"转 讘"砖 讗诐 讗转讛 讘讜砖 砖讗转讛 讬专讗 讗诇讛讬诐 讻诪"砖 讘谞讚专讬诐 讗讬讝讜 讬专讗讛 砖讛讬讗 讘驻谞讬诐 讛讜讬 讗讜诪专 讝讛 讛讘讜砖讛 转讝讻讛 诇讙讜专 讘讚讜拽 讛讬讬谞讜 诇诪注诇讛 讘注讜诇诐 讛谞砖诪讜转 讻诪讜 砖讗诪专 讘讜砖转 驻谞讬诐 诇讙"注 讜讗诪专 讛"抓 讜"祝 讞爪讬爪讛 讻讜'. 诪爪讬谞讜 讛' 诪转讞诇祝 讘讞' 讜专"诇 砖讙诐 讘注讜讛"讝 转讝讻讛 砖讛"讜 砖诇 讛砖诐 讬讛讬讛 诇讱 讞爪讬爪讛 诇讛爪讬诇讱 诪谉 讛讗祝 讜讛祝' 诪讜专讛 讘讻"诪 注诇 讛讗祝 讻诪"砖 谞讙祝 砖爪祝 讗谞祝 讻诪"砖 讛诪驻专砖讬诐. 讜讗诪专 讝"注 讞"住 讟"谉 讻讜' 专"诇 讗诐 讗转讛 讝注 诪诪谞讜 讬转讘专讱 讘专讜讱 讛讜讗 讻诪"砖 砖讗转讛 讘讜砖 讛专讬 讛拽讘"讛 讞住 注诇讬讱 诇讛爪讬诇讱 诪砖讟谉 砖诇讗 转讛讗 讝注 诪诪谞讜 讻诪"砖 讛讘讗 诇讬讟讛专 诪住讬讬注讬谉 讗讜转讜. 讜讗诪专 讬"诐 讻"诇 讗诪专 砖专 讻讜'. 讗讜转讬讜转 讬"诐 讬砖 诇讞诇拽 讜专"诇 讗诪专 砖专 砖诇 讙讬讛谞诐 诇讬诐 砖讛讜讗 砖诪讜 砖诇 讛拽讘"讛 诪讻诇 转谉 诇讬 讚讛讬讬谞讜 讙诐 诪专砖注讬 讬砖专讗诇. 讗诪专 讛拽讘"讛 讗讞"住 讘讟"注 讙讬"祝. 讻驻讬专砖"讬 砖讬砖 诇讞讜住 注诇讬讛诐 诇讛爪讬诇诐 诪讙讬讛谞诐 注诇 砖讘注讟讜 讘讙讬"祝 砖讛讜讗 讝谞讜转 讜讻诪"砖 讗讘专讛诐 讬讜砖讘 注诇 驻转讞讜 砖诇 讙讬讛谞诐 讜讻诇 诪讬 砖注讘专 注讘讬专讛 讘讝谞讜转 谞诪砖讱 注专诇转讜 讜诇讗 诪讘砖拽专 诇讬讛. 讜讗诪专 讚讻"抓 讚讻讬诐 讛诐 讻讜'. 讗诪专 讻谉 谞讙讚 讻转讜转 砖讬讛讬讜 诇注转讬讚 讻讚讗诪专讬' 驻"拽 讚专"讛 爪讚讬拽讬诐 讘讬谞讜谞讬诐 专砖注讬诐 谞讙讚 专砖注讬诐 讗诪专 讻谞讬诐 讛诐 讘讗诪讜谞转诐 砖诇讗 注讘专讜 专拽 注"讬 讛讬爪讛"专 讜谞讬讚讜谞讬诐 讘讙讬讛谞诐 讜注讜诇讬诐 讚讻讬诐 讛诐. 讛诐 讛讘讬谞讜谞讬诐 砖讬讝讻讜 讘讚讬谉 诇注转讬讚 讻讚讗诪专讬' 砖诐 讜专讘 讞住讚 诪讟讛 讻诇驻讬 讞住讚 讜爪讚讬拽讬诐 讛诐 讻诪砖诪注讜 讜注"讻 讗诪专 讛拽讘"讛 讛诇"拽 讛' 讘诪拽讜诐 讞' 讚讛讬讬谞讜 砖讬砖 诇讻讜诇诐 讞诇拽 诇注讜讛"讘 讻诪"砖 讜注诪讱 讻诇诐 爪讚讬拽讬诐 讜讗讬谉 诇讱 讞诇拽 讘讛诐. 讜讗诪专 讜诪专 讝"谉 砖"转 讚讛讬讬谞讜 砖讗诪专 讛讙讬讛谞诐 诇讛"讜 砖讛讜讗 砖诪讜 砖诇 讛拽讘"讛 诪专 诪诇砖讜谉 专讘讬谞讜 讝谞谞讬 诪讝专注讜 砖诇 砖转 讚讛讬讬谞讜 讝"谉 砖"转 讚讛讗讬 诇讬砖谞讗 讗砖讻讞谉 讘讙讬讛谞诐 砖诇砖 讛谞讛 诇讗 转砖讘注谞讛 砖讗讜诇 讜讙讜' 讗"诇 讛拽讘"讛 讗"诇 讘"诐 讙"谉 讚"诐 讗讜诇讬讻诐 诇讙谉 讻讜' 讛讻' 诪转讞诇祝 讘讘' 讘爪讜专转讛 讻讚讗诪专讬' 诇注讬诇 讘讬转讬谉 讻驻讬谉 讻驻讬谉 讘讬转讬谉 讜讗诪专 讙谉 讛讚住 注"砖 讜讛讜讗 爪讙 讘讬谉 讛讛讚住讬诐 讜讙讜' 讜讗诪专 讛"注 讜"祝 讗诪专讛 讙讬讛谞诐 讻讜' 注讬祝 讗谞讻讬 讻讜' 讚讛讬讬谞讜 砖讗诪专 讛讙讬讛谞诐 诇讛拽讘"讛 砖讛讜讗 讛' 注讬祝 讗谞讻讬 驻讬专砖"讬 讛谞谞讬 注祝 讘专注讘 讻诪"砖 讘注砖讜 讻讬 注讬祝 讗谞讻讬 讜注讬"诇 注"砖 注讬驻讛 谞驻砖讬 诇讛讜专讙讬诐. 讜讗"诇 讛拽讘"讛 讝"抓 讞"拽 讛诇诇讜 讝专注讜 砖诇 讬爪讞拽 讻讜'. 讻诪驻讜专砖 诇注讬诇 讘驻' 专注"拽 讚讗讘专讛诐 讜讬注拽讘 诇讗 讬讘拽砖讜 专讞诪讬诐 注诇 讬砖专讗诇 讘讚讬谉 诇注转讬讚 专拽 讬爪讞拽 讜讗谞讜 讗讜诪专讬诐 讘讚讬谉 专"讛 讜注拽讬讚转 讬爪讞拽 讛讬讜诐 诇讝专注讜 讻讜' 讜讻谉 讬讛讬讛 诇注转讬讚. 讜讗诪专 讟"专 讬"砖 讘"转 专"诇 讻讬 讟"专 讜砖诪讜专 诇讬砖专讗诇 讬"砖 注讜诇诪讜转 讗讘诇 讗谞讬 谞讜转谉 诇讱 讻转讜转 砖诇 注讜讘讚讬 讻讜讻讘讬诐 转讞转讬讛谉 讻诪"砖 讘讞讙讬讙讛 讚讛专砖注 谞讜讟诇 讞诇拽 讛爪讚讬拽 讘讙讬讛谞诐 讻诪"砖 诪砖谞讛 砖讘专讜谉 讬专砖讜 讜专砖"讬 驻讬' 讘讻诪讛 讚讘专讬诐 讘住讜讙讬讗 讝讜 讘注谞讬谉 讗讞专 讜讗转讛 讛诪注讬讬谉 专讗讛 讗砖专 转讘讞专 诇讱 讜讚讜"拽 (转注谞讬转 驻"拽 注"砖):





诪讛专"诐

讘讙诪' 诪讗讬 讟注诪讗 诪讛讚专 讗驻讬讛 讚拽讜"祝 诪专讬"砖 讻爪"诇:


讜诇讬注讜诇 讘讛讱 讜讻讜' 拽讜砖讬讗 讛讬讗:


讗谞讬 讞住 注诇讬讛诐 诪驻谞讬 砖讘注讟讜 讘讙讬祝 讜讻讜' 讻爪"诇:


讘专砖"讬 讚"讛 注"讻 诪讚转 讛专砖注讬诐 讻谉 讛讜讗 谞讚专砖 讗爪诇 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 诪讻讗谉 讻讜' 讻诇讜诪专 讗诇诪讗 诪"住 讚讜谞住讻讬讛诐 讻讜' 讻爪"诇:


专砖"讬 讘讚"讛 注诇讜讬讬 讻讜' 讛转诐 讜讛"谞 诪讬讛讜讬 讛讜讛 转专讜讜讬讬讛讜 讜诇讗 讬讚注讬 讻讜' 讻爪"诇 讜讛讚"讗:


讘讚"讛 讙专 讚拽 讻住讗讬 讻讜' 讚讜拽 砖诪讬诐 讻爪"诇:


讘讚"讛 讗诪专讛 讙讬讛谞诐 诇讬诐 砖诇讬 转谉 讻讜' 讻爪"诇:





专砖"砖

讙诪专讗 讜诪"讟 诪讛讚专 讗驻讬讛 讚讚' 诪讙' 讻讜'. 诇讻讗讜专讛 讬"诇 讛讟注诐 注"驻 讛讬专讜砖诇诪讬 讛讘讬讗讜 讛专"砖 讘驻"讗 讚注专诇讛 诪"讛 诪讗谉 讚讗讻讬诇 讚诇讗讜 讚讬诇讬' 讘讛讬转 诇讗讬住转讻讜诇讬 讘讬讛:



砖诐 [讜拽讜砖专 诇讱 讻转专 诇注讜讛"讘. 讗讜诇讬 讚专砖讬 拽讜砖专 讻转专 诪讛讘' 讻驻讬"谉 讜讘讞讬诇讜祝 讙讬讻"拽 讜讻讚讚专砖讬 诇拽诪谉 讻诇 讛讻驻讜诇讜转] :





讛讙讛讜转 讬注讘"抓

讙诪' 拽讜祝 (拽讚讜砖). 谞"讘 讙讬诪讟专讬讗 诪拽讜诐 讜讻谉 注讜诇讛 讛讜讬"讛 讘专讘讜注:


砖诐 讗诐 讞讜讝专 讘讜 讗谞讬 拽讜砖专 诇讜 讻转专. 谞"讘 谞"诇 讛讚讘专讬诐 诪讙讬注讬诐 诇讬专讘"谉 讚讗诪专讬谞谉 讘讞诇拽 (拽"讘 讗') 砖转驻砖讜 讛拽讘"讛 讘讘讙讚讜 讜讗"诇 讞讝讜专 讘讱 讜讗谞讬 讜讗转讛 讜讘谉 讬砖讬 谞讟讬讬诇 讘讙"注 讜讗讝 讛讬讛 诪转拽讬讬诐 讘讜 讜讘谞讬转讬 诇讱 讘讬转 谞讗诪谉 讛讬讬谞讜 讻转专 讻诪讜转讬. 诪诇讻讜转讗 讚讗专注讗 讻注讬谉 诪诇讻讜转讗 讚专拽讬注讗:


砖诐 诇讙谉 讛讚住. 谞"讘 谞拽专讗 讻讱 讛讙"注 注"砖 讛爪讚讬拽讬诐 讛谞讜讞讬诐 讘讜 砖谞拽专讗讬诐 讛讚住讬诐 (诪讙讬诇讛 讬"讙 讗' 住谞讛讚专讬谉 爪"讙 讗') 讻诪"砖 讜讛讜讗 注讜诪讚 讘讬谉 讛讛讚住讬诐:





讘谉 讬讛讜讬讚注

讗指诪址专 专址讘 讞执住职讚旨指讗: 诪值诐 讜职住指诪侄讱职 砖讈侄讘旨址诇旨讜旨讞讜止转, 讘旨职谞值住 讛指讬讜旨 注讜止诪职讚执讬诐. 谞专讗讛 诇讬 讘住"讚 讘转讜讱 诪值诐 住指诪侄讱职 讬砖 诪住驻专 谞值住 讻讬 谞讜讚注 诪讻转讘讬 专讘讬谞讜 讛讗专"讬 讝"诇 讚讗讜转 诪' 讘诪诇讜讗讛 转诪诇讗 诇驻注诪讬诐 讘讬讜"讚 讙诐 讻谉 讻讝讛 '诪址讬执诐' 讜谞诪爪讗 诇驻讬 讝讛 诪诇讜讬 诪值诐 砖讘诇讜讞讜转 注讜诇讛 谞值住 [110], 讜诇讝讛 讗诪专 讘旨职谞值住 注讜止诪职讚执讬诐, 讜诇讻谉 讛转讜专讛 谞拽专讗转 住诐 讜讻诪讜 砖讗诪专讜 讘讙诪专讗 (拽讬讚讜砖讬谉 诇:) '讜职砖址讉诪职转侄旨诐' - 住诐 转诐, 讜讻谉 讗诪专 专讘讗 讝讻讛 谞注砖讬转 诇讜 住诪讗 讚讞讬讬 讜讻讜', 讬注谉 讻讬 讗讜转讬讜转 讗诇讜 讛诐 讘旨职谞值住 注讜止诪职讚执讬诐 诇讻讱 谞拽专讗转 讛转讜专讛 注诇讬讛诐, 讜诇讻谉 讙诐 讛讗专讜谉 砖讘讜 讛诇讜讞讜转 讘谞住 注讜诪讚, 讻讬 讗诪专讜 专讘讜转讬谞讜 讝"诇 (诪讙讬诇讛 讬:) 诪拽讜诐 讛讗专讜谉 讗讬谞讜 诪谉 讛诪讚讛 讜讘谞住 注讜诪讚. 讜谞专讗讛 诇讬 讘住"讚 诇讻谉 诪砖讛 专讘讬谞讜 注"讛 讝讻讛 诇诪住讜讛 注诇 砖诐 讛转讜专讛 砖谞拽专讗转 住"诪, 讜讛讬讗 讞诪砖讛 住驻专讬诐 砖讘讻转讘, 讜砖砖讛 住讚专讬诐 注诇 驻讛, 讛专讬 讗讜转讬讜转 '诪址住职讜侄讛' 讜讝讻讛 诇讞谉 讝讛 讘讝讻讜转 讛转讜专讛.



诪址谞职爪职驻旨址"讱职, 爪讜止驻执讬诐 讗指诪职专讜旨诐. 讛讗 讚谞拽讟讬 诇讛讜 砖诇讗 讻住讚专谉 讻讬 住讚专谉 讛讜讗 讻诪谞驻"抓, 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 住讜祝 讘讬讗讜专 讗专"讝, 讻讬 讗讜转讬讜转 诪"谉 砖讛诐 谞爪讞 讜讛讜讚 谞诪转拽讜, 讜讗讜转讬讜转 爪驻"讱 砖讛诐 讞讙"转 [讞住讚, 讙讘讜专讛, 转驻讗专转] 诇讗 谞诪转拽讜 讬注讜讬讬谉 砖诐. 讜讘讝讛 诪讜讘谉 讛讚讘专 讚谞拽讟讬 诇讛讜 诇讗讜转讬讜转 '诪址谞职' 讘专讗砖讜谞讛 讚讗诇讜 谞诪转拽讜, 讜讗讞专讬讛诐 转驻住讜 '爪职驻旨址"讱职' 注诇 驻讬 住讚专 讞讙"转, 讚谞拽讟讬 诇讛讜 讻驻讬 住讚专 讛住驻讬专讜转 讜诇讗 讻住讚专 讛讗讜转讬讜转. 讗讜 讬讜讘谉 讘住"讚 讚谞拽讟讬 诇讗讜转讬讜转 爪驻"讱 砖诇讗 讻住讚专谉 诇讛讜专讜转 讚讗诇讜 诇讗 谞诪转拽讜, 讜诇讻讱 注砖讜 讘讛诐 砖谞讜讬 诇住讬诪谉 讜谞拽讟谞讛讜 诪注讬诇讗 诇转转讗 讘注专讱 讛诪住驻专 砖诇讛诐, 讗讘诇 住讚专 诪拽讜诪诐 讛讜讗 讛驻讜讱, 讻讬 讻诇 拽专讬讗讛 砖诇 讗讜转讬讜转 诇诪驻专注 讛诐 讚讬谉 讘住讜讚 讗讜专 讞讜讝专, 讜讛讜讗 讟注诐 谞讻讜谉 讘注讝讛"讬. 讗讜 讬讜讘谉 讘住"讚 讟注诐 注诇 驻讬 讛驻砖讟, 讚砖讬谞讛 住讚专谉 诇讛讜专讜转 讚诇讗讜 注诇 讗讜转诐 讗讜转讬讜转 讛谞讻转讘讬诐 讘专讗砖 讜讗诪爪注 转讬讘讜转 讗讬讬专讬, 砖讛诐 诪"诐 驻转讜讞讛 讜谞"谉 讜爪讚"讬 讜讻"祝 讜驻"讛 讛讻驻讜驻讬诐, 讗诇讗 诪讬讬专讬 专讘讬 讬专诪讬讛 讘讗讜转诐 砖讛诐 谞讞砖讘讬诐 讗爪诇讬谞讜 诇讗讜转讬讜转 诪砖讜谞讜转, 砖讗讬谞谉 谞讻转讘讬诐 诇讗 讘专讗砖 讜诇讗 讘讗诪爪注 讗诇讗 专拽 讘住讜祝 诇讻讱 砖讬谞讛 住讚专谉 诇讜诪专 讚讗讬讬专讬 讘讗讜转诐 讛诪砖讜谞讬诐.



讗址转旨讜旨 讚旨址专职讚旨职拽值讬 讛指讗执讬讚职谞指讗 诇职讘值讬 诪执讚职专指砖讈指讗, 讜职讗指诪职专讜旨 诪执讬诇值讬, 讚旨址讗植驻执诇旨讜旨 讘旨执讬诪值讬 讬职讛讜止砖讈只注 讘旨执谉 谞讜旨谉, 诇指讗 讗执讬转旨职诪址专 讻旨职讜指讜转址讬职讛讜旨. 讛拽砖讛 讛讙讗讜谉 讞讬讚"讗 讝"诇 讘诪专讗讬转 讛注讬谉 诇诪讛 诇讬 诇讛讗专讬讱 诇砖讜谉, 讜讛讜讛 诇讬讛 诇诪讬诪专 讗指诪职专值讬 讚旨址专职讚旨职拽值讬 诪执讬诇值讬 讚旨址讗植驻执诇旨讜旨 讘旨执讬诪值讬 讬职讛讜止砖讈只注 讜讻讜'? 注讬讬谉 砖诐. 讜谞专讗讛 诇讬 讘住"讚 讻讬 讘讬转 讛诪讚专砖 讛注拽专讬 讛讜讗 诪拽讜诐 砖诪讙讚诇讬谉 讘讜 转讜专讛 讞讻诪讬 讛讚讜专 砖讬讜砖讘讬诐 砖诐 诇驻诇驻诇 讜诇诪住讘专, 讜讛讬诇讚讬诐 讛诪转讞讬诇讬诐 诇诇诪讜讚 诇讗 讬讻谞住讜 砖诐, 讗诇讗 讬砖 诇讛诐 诪拽讜诐 讗讞专 砖讬讜砖讘讬诐 砖诐 诪诇诪讚讬 转讬谞讜拽讜转 讜诪诇诪讚讬诐 讗讜转诐, 讗讱 讗讞专 砖讬专讗讜 砖讻讘专 谞转讞讻诪讜, 讜讬砖 讘讛诐 讻讞 诇拽讘诇 转讜专讛 诪驻讜诪讬讬讛讜 讚专讘谞谉 拽讚讬砖讬 讛诇讜讞诪讬诐 讘诪诇讞诪转讛 砖诇 转讜专讛 讘讘讬转 讛诪讚专砖 讛注拽讬专讬, 讗讝 诪讻谞讬住讬诐 讗讜转诐 砖诐, 讜讗诇讜 讛讚专讚拽讬 拽讚讬砖讬 讚谞拽讟讬 讛讻讗 讛诐 讚专砖讜 专诪讝讬 讛转讜专讛 讛讗诇讛 讘讬讜诐 讛专讗砖讜谉 讗砖专 讛讻谞讬住讜诐 诇讘讬转 讛诪讚专砖 拽诪讬 专讘谞谉 拽讚讬砖讬, 讜讝讛 讛讞讬讚讜砖 讚讗诪专讜 诇专讘讬 讬讛讜砖注 讘谉 诇讜讬 讗址转旨讜旨 讚旨址专职讚旨职拽值讬 讛指讗执讬讚职谞指讗 诇职讘值讬 诪执讚职专指砖讈指讗, '讛指讗执讬讚职谞指讗' 讚讬讬拽讬 讻诇讜诪专 讛讬讜诐 讛讝讛 讛讬转讛 讛转讞诇转 讻谞讬住转诐 讘讬讗转诐 诇讘讬转 讛诪讚专砖, 讜注诐 讻诇 讝讗转 讗指诪职专讜旨 诪执讬诇值讬 讬拽讬专讬 讚旨址讗植驻执诇旨讜旨 讘旨执讬诪值讬 讬职讛讜止砖讈只注 诇指讗 讗执讬转旨职诪址专 讻旨职讜指讜转址讬职讛讜旨. 讗讜 讬讜讘谉 讘住"讚 讛讗专讬讻讜 诇砖讜谉 诇讜诪专 讚讗诐 讛讬讛 讝讛 讘讚讜专讜转 讛专讗砖讜谞讬诐 诇讗 讛讬讛 讻诇 讻讱 讞讚讜砖 讗爪诇讬谞讜, 讗讱 讛讞讬讚讜砖 讛讜讗 讚讗转讜 讛指讗执讬讚职谞指讗 讘讚讜专 讝讛 砖谞转诪注讟讜 讛诇讘讘讜转 讜注诐 讻诇 讝讛 讗指诪职专讜旨 诪执讬诇值讬 讬拽讬专讬, 讜诪讝讛 转讘讬谉 注讜诪拽 讚讘专讬 讞讻诪讬诐, 讚讛讗 讚讘专讬诐 讗诇讜 讗诐 讛诐 专拽 诇驻讬 驻砖讜讟诐 诇讗 讛讬讛 讘讛诐 驻诇讗讜转 讞讻诪讛 砖诪砖讘讞讬诐 讗讜转诐 讻诇 讻讱, 讗讱 诪讜讻专讞 砖讻诇 讚讘专讬讛诐 专爪讜祝 讘转讜讻诐 注谞讬谞讬诐 注诪讜拽讬诐 讜谞住转专讬诐. 讜讛谞讛 讛诪驻专砖讬诐 讝"诇 讛拽砖讜 讗诪讗讬 谞拽讟讬 讝诪谉 讬职讛讜止砖讈只注? 讜谞专讗讛 诇讬 讘住"讚 讚谞拽讟讬 讚讜专 讛专讗砖讜谉, 讻讬 诇讗 讛讬讛 讗驻砖专 诇讛诐 诇讜诪专 讗驻讬诇讜 讘讬诪讬 诪砖讛 专讘讬谞讜 注"讛 诇讗 讗转诪专, 讚讛讜讛 诪砖诪注 讚讗驻讬诇讜 诪砖讛 专讘讬谞讜 注"讛 诇讗 讗诪专 讻讜讜转讬讬讛讜 讜讝讛 讗讬 讗驻砖专! 讚讛讗 讻诇 诪讛 砖转诇诪讬讚 注转讬讚 诇讞讚砖 谞讙诇讛 诇诪砖讛 专讘讬谞讜 注"讛 讘住讬谞讬, 讜讻诪讜 砖讗诪专讜 专讘讜转讬谞讜 讝"诇 讻谉 讘驻讬专讜砖, 讜诇讻讱 谞拽讟讬 讚讜专 讛专讗砖讜谉 砖讗讞专讬讜. 讜注讜讚 讻讬 讘讚讜专 讬讛讜砖注 谞诪爪讗讜 讞讻诪讬诐 讙讚讜诇讬诐 讻注转谞讬讗诇 讘谉 拽谞讝 砖讛讞讝讬专 讘驻诇驻讜诇讜 讻诪讛 讛诇讻讜转 砖谞砖转讻讞讜 讘讗讘诇讜 砖诇 诪砖讛 专讘讬谞讜 注"讛. 讜注讜讚 谞拽讬讟 注诇 讚讜专讜 砖诇 讬讛讜砖注 砖谞讻谞住讜 诇讗专抓 讬砖专讗诇 讚讗讜讬专讛 诪讞讻讬诐 讜注诐 讻诇 讝讛 诇讗 讗转诪专 讻讜讜转讬讬讛讜.



讗指诇侄祝志讘旨值讬转, 讗址诇旨值祝 讘旨执讬谞指讛. 讜讛讗 讚讻讬谞讛 讛转讜专讛 讘砖诐 '讘旨执讬谞指讛' 诪驻谞讬 砖讛转讜专讛 谞转谞讛 诪注讜诇诐 讛讘专讬讗讛 砖讛"住 [砖讛讜讗 住讜讚] 讘讬谞讛, 讜诇讻谉 讛转讞讬诇讛 讘讘讬转 讜诇讗 讘讗诇祝 讻讬 诇讗 讝讻讜 诇转讜专讛 讚讗爪讬诇讜转 注讚讬讬谉, 讜住诪讱 诇转讜专讛 讙旨职诪讜止诇 讚旨址诇旨执讬诐 讚讚诪讜 诇讛讚讚讬, 砖讙诐 讘注住拽 讛转讜专讛 讬讛讬讛 讙旨职诪讜止诇 讚旨址诇旨执讬诐, 砖讬转讘专专讜 谞讬爪讜爪讬 讛拽讚讜砖讛 砖讛诐 讚旨址诇旨执讬诐 讘讛讬讜转诐 诪注讜专讘讬诐 讘专注 讜注住拽 讛转讜专讛 诪讞讬讛 讗讜转诐 讜诪驻专谞住 讗讜转诐. 讜讗讞专讬 讝讛 专诪讝 诇讗讜转讬讜转 讛值讗志讜指讜, 讝侄讛 砖讈职诪讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 砖讛讜讗 诪砖转诇诐 注诇 讬讚讬 注住拽 讛转讜专讛 讜注诇 讬讚讬 讛爪讚拽讛, 讻讬 转讜专讛 砖讘讻转讘 讞诪砖讛 住驻专讬诐 讜砖讘注诇 驻讛 砖砖讛 住讚专讬诐 讛专讬 讗讜转讬讜转 '讛讜' 讜讛爪讚拽讛 谞注砖讬转 讘讝专讜注 砖讛讜讗 讜讗"讜, 讜讘讻祝 砖讘讜 讞诪砖讛 讗爪讘注讜转, 讜转砖诇讜诐 讛砖诇诐 讛讜讗 讘讗讜转讬讜转 '讜讛' 讚讻转讬讘 (砖诪讜转 讬讝, 讟讝) 讻执旨讬 讬指讚 注址诇 讻值旨住 讬指讛旨. 讜诇讻谉 讗讞专 砖专诪讝 注诇 砖诇讬诪讜转 讗专讘注 讗讜转讬讜转 砖诐 讛讜讬"讛 讘"讛 讗诪专 讜职讗执诐 讗址转旨指讛 注讜止砖讉侄讛 讻值谉 讛址拽旨指讚讜止砖讈 讘旨指专讜旨讱职 讛讜旨讗 讝指谉 讗讜止转职讱指 讜讻讜', 讜讛讬讬谞讜 讝指谉 讻谞讙讚 讛"讗 讗讞专讜谞讛, 讜职讞指谉 讻谞讙讚 讗讜转 讜讗"讜, 讜旨诪值讟执讬讘 讻谞讙讚 讛"讗 专讗砖讜谞讛, 讜职谞讜止转值谉 诇职讱指 讬职专讜旨砖讈指讛 讻谞讙讚 讗讜转 讬讜"讚, 讜职拽讜止砖讈值专 诇职讱指 讻旨侄转侄专 诇指注讜止诇指诐 讛址讘旨指讗 讻谞讙讚 拽讜抓 讛讬讜"讚 讚砖诐 讛讜讬"讛 砖讛"住 [砖讛讜讗 住讜讚] 讻旨侄转侄专. 讜注讜讚 谞专讗讛 诇讬 讘住"讚 讝指谉 讗讜止转职讱指 讘注讜诇诐 讛讝讛, 讜讗诇 转讞砖讜讘 砖讬讗讻讬诇讱 砖讻专 诪爪讜转讱, 讗诇讗 讞指谉 讗讜止转职讱指 讘讚专讱 讞谞讬谞讛 砖讛讜讗 讘转讜专转 爪讚拽讛, 讜注讜讚 诪值讟执讬讘 诇职讱指 讘专讜讞谞讬讜转 砖讬注讝专讱 诇转讜专讛 讜诪爪讜转 讜讝讜 讛讟讘转 讛谞驻砖, 讜职谞讜止转值谉 诇职讱指 讬职专讜旨砖讈指讛 讞诇拽 讗讞专讬诐 讻诪讜 砖讗诪专讜 (讞讙讬讙讛 讟讜.) 讝讻讛 谞讜讟诇 讞诇拽讜 讜讞诇拽 讞讘讬专讜 讘讙谉 注讚谉, 讜职拽讜止砖讈值专 诇职讱指 讻旨侄转侄专 诇指注讜止诇指诐 讛址讘旨指讗 砖转讝讻讛 诇诪住讬讘讛 砖诇 爪讚讬拽讬诐, 讻诪讜 砖讗诪专讜 (讘专讻讜转 讬讝.) 爪讚讬拽讬诐 讬讜砖讘讬诐 讜注讟专讜转讬讛诐 讘专讗砖讬讛诐 讜谞讛谞讬谉 诪讝讬讜 讛砖讻讬谞讛, 讜驻讬专砖 专讘讬谞讜 讛讗专"讬 讝"诇 注讟专讜转 讗诇讜 讛诐 讗讜专讜转 砖谞讘专讗讜 诪注住拽 讛转讜专讛 砖诇讛诐! 讜驻专砖谞讜 讘住"讚 讛讗 讚诇讗 讗诪专讜 '讜专讜讗讬谉' 驻谞讬 砖讻讬谞讛 讗诇讗 '谞讛谞讬谉' 砖讛注讟专讜转 诇讛讬讜转诐 讗讜专 讝讱 讝讜专讞 讘讛诐 讗讜专 讛砖讻讬谞讛 讜讬讜爪讗 诪讛诐 讗讜专 讙讚讜诇, 讻注谞讬谉 讗讜专 讛砖诪砖 讛讝讜专讞 注诇 讗讘谉 讟讜讘讛 讗讜 讝讻讜讻讬转 诇讘谞讛 砖谞讜诇讚 诪讝讛 讗讜专 诪讞讚砖 诪讘讛讬拽 诪讗讚, 讗讘诇 讘讗讜专 讛砖讻讬谞讛 注爪诪讜 讗讬谉 讬讻讜诇讬谉 诇专讗讜转, 讜讝讛讜 拽讜止砖讈值专 诇职讱指 讻旨侄转侄专 诇指注讜止诇指诐 讛址讘旨指讗 讛诐 讛注讟专讜转 讛谞讝'. 讜注讜讚 谞专讗讛 诇讬 讘住"讚 讗讜砖专 注讜诇诐 讛讝讛 讛讜讗 讘谞讬 讞讬讬 诪讝讜谞讬, 讜讻谞讙讚 '诪讝讜谞讬' 讗诪专 讝指谉 讗讜止转职讱指, 讜讻谞讙讚 '讘谞讬' 讗诪专 讞指谉 讗讜止转职讱指, 讻讬 讛讘谞讬诐 诇讗讬砖 讛诐 讚专讱 讞谞讬谞讛, 讻诪讜 砖讗诪专讜 专讘讜转讬谞讜 讝"诇 讜执讬讞只谞侄旨讱指旨 讘讘谞讬诐, 讻诪讜 砖谞讗诪专 (讘专讗砖讬转 诇讙, 讛) 讛址讬职诇指讚执讬诐 讗植砖侄讈专 讞指谞址谉 讗直诇止讛执讬诐 讗侄转 注址讘职讚侄旨讱指, 讜讻谞讙讚 '讞讬讬' 讗诪专 诪值讟执讬讘 诇职讱指, 讻讬 讘讗专讬讻讜转 讬诪讬诐 谞讗诪专 诇砖讜谉 讛讟讘讛, 讚讻转讬讘 (讚讘专讬诐 讛, 讟讝) 诇职诪址注址谉 讬址讗植专执讬讻只谉 讬指诪侄讬讱指 讜旨诇职诪址注址谉 讬执讬讟址讘 诇指讱职, 讜讗诪专 谞讜止转值谉 诇职讱指 讬职专讜旨砖讈指讛 注诇 砖讻专 注讜诇诐 讛讘讗 砖谞讗诪专 讘讜 诇砖讜谉 讬专讜砖讛, 讚讻转讬讘 (诪砖诇讬 讞, 讻讗) 诇职讛址谞职讞执讬诇 讗止讛植讘址讬 讬值砖讈 讜职讗止爪职专止转值讬讛侄诐 讗植诪址诇值旨讗, 讜讛诐 砖"讬 [310] 注讜诇诪讜转 砖注转讬讚 讛拽讘"讛 诇讛谞讞讬诇 诇讻诇 爪讚讬拽 讜爪讚讬拽, 讜讗诪专 拽讜止砖讈值专 诇职讱指 讻旨侄转侄专 砖讗讞专讬 讝讛 讬讝讻讛 诇砖"讬 讻驻讜诇 [620] 砖讘讜 谞砖诇诐 讗爪诇讜 诪住驻专 '讻旨侄转侄专' [620] 讚诇讻谉 谞讗诪专 转讞诇讛 诇职讛址谞职讞执讬诇 讗止讛植讘址讬 '讬值砖讈' 诪住驻专 砖"讬 砖讛讜讗 讞爪讬 讛讻转专, 讜讗讞专 讻讱 讗止爪职专止转值讬讛侄诐 讗植诪址诇值旨讗 诇讛砖诇讬诐 讛讻转"专 砖讛讜讗 砖"讬 讻驻讜诇.



谞侄讗直诪指谉 讻旨指驻讜旨祝, 谞侄讗直诪指谉 驻旨指砖讈讜旨讟. 讻讬谞讛 讛爪讚讬拽 讘砖诐 谞侄讗直诪指谉 讚讗讬讬专讬 讘谞讗诪谉 讘爪讚拽转讜 砖讛讜讗 爪讚讬拽 诪讘讬转 讜诪讘讞讜抓 砖转讜讻讜 讻讘专讜 诪诪砖. 讜诪讛 砖讗诪专 讗植谞执讬 拽讜止砖讈值专 诇讜止 讻旨侄转侄专 讻旨职诪讜止转执讬, 谞专讗讛 诇讬 讛讻讜谞讛 诪讛 讛拽讘"讛 诪讞讬讛 诪转讬诐, 讙诐 讛爪讚讬拽 诪讞讬讛 讗讜转诐 讛谞砖诪讜转 讛诪讙讜诇讙诇讬诐 讘讚讜诪诐 爪讜诪讞 讞讬 诪讚讘专! 诪讛 讛拽讘"讛 诪诇讘讬砖 注专讜诪讬诐, 讙诐 讛爪讚讬拽 诪诇讘讬砖 讗讜转诐 谞砖诪讜转 注专讟诇讗讬谉 讘谞驻砖 讛讙专 砖讛讜讗 讘讜专讗 注诇 讬讚讬 注住拽 讛转讜专讛! 诪讛 讛拽讘"讛 讝谉 讛注讜诇诐, 讻讱 讛爪讚讬拽 讝谉 讘讝讻讜转讜 讻诪讜 砖讗诪专 (转注谞讬转 讻讚:) 讻诇 讛注讜诇诐 讻讜诇讜 谞讬讝讜谉 讘砖讘讬诇 讞谞讬谞讛 讘谞讬! 诪讛 讛拽讘"讛 诪讗讬专 诇注讜诇诐, 讻谉 讛爪讚讬拽 诪讗讬专 诇注讜诇诐 讘转讜专转讜, 讻诪讜 砖谞讗诪专 (诪砖诇讬 讜, 讻讙) 讻执旨讬 谞值专 诪执爪职讜指讛 讜职转讜止专指讛 讗讜止专, 讜讝讛讜 讻旨侄转侄专 驻讗专 讻旨职诪讜止转执讬. 讜诪讛 砖讗诪专 讛讜止住执讬祝 诇职讱指 讛址讻旨指转讜旨讘 讻旨职驻执讬驻指讛 讗祝 注诇 讙讘 讚讗讬谉 讻讗谉 讚专砖讛 讘讻转讜讘讬诐 讗诇讗 讘讗讜转讬讜转, 专诪讝讜 讘讝讛 注诇 爪讜专转 讛讗讜转 讛讻转讜讘讛, 讻讬 讘爪讚讬拽 讻驻讜驻讛 讜驻砖讜讟讛 讬砖 爪讜专转 谞讜"谉 讻驻讜驻讛 讜爪讜专转 谞讜"谉 驻砖讜讟讛, 讗诪谞诐 讬砖 诪谉 讛爪讚 转讜住驻讜转 爪讜专转 讬讜"讚 讘讝讛 讜讘讝讛, 讜讛讬讜"讚 讛讬讗 拽讟谞讛 讜讻驻讜驻讛, 讜注诇 讝讛 讗诪专讜 讛讜止住执讬祝 诇职讱指 讛址'讻旨指转讜旨讘' 讚讬讬拽讗, 讚讛讬讬谞讜 讘讻转讬讘转 讛讗讜转 讻旨职驻执讬驻指讛 注址诇 讻旨职驻执讬驻指转讜止, 讜讝讜 讗讜转 讛讬讜"讚 砖讛讬讗 注讜诪讚转 诪谉 讛爪讚 讘转讜住驻讜转.



砖讈执讬谉, 砖讈侄拽侄专. 转旨指讜, 讗直诪侄转. 讬砖 诇讛拽砖讜转 诇诪讛 专诪讝 讛讗诪转 讘讗讜转 讗讞专讜谞讛 砖讘讜 讜砖拽专 讘讗讜转 专讗砖讜谞讛 砖讘讜? 讜谞专讗讛 讘住"讚 讻讬 砖讈侄拽侄专 砖诇讬讟转讜 讘专讗砖讜谞讛 讚讜拽讗 讗讱 讗址讞植专执讬转讜止 注植讚值讬 讗止讘值讚 (讘诪讚讘专 讻讚, 讻) 砖讬转讘讟诇 诇讘住讜祝, 讗讘诇 讗诪转 注讬拽专 砖诇讬讟转讜 讘讗讞专讜谞讛, 讜 讻诪讜 砖讗诪专 专讘讬 讗诇注讝专 讘谉 专讘讬 砖诪注讜谉 诇讗讜转讜 讙讜讬 注诇 驻住讜拽 (诪砖诇讬 讬讘, 讬讟) 砖职讉驻址转 讗直诪侄转 转执旨讻旨讜止谉 诇指注址讚, 诇讗 讻转讬讘 '转旨执讻旨址谞职转旨指' 讗诇讗 转执旨讻旨讜止谉 诇注转讬讚. 讜谞专诪讝讜 讗讜转讬讜转 讗直诪侄转 讻讜诇诐 讘讗诇驻讗 讘讬转讗 讘专讗砖 讜讗诪爪注 讜住讜祝, 诇专诪讜讝 讛诪讚讘专 讗诪转 讬讜讻诇 诇拽讬讬诐 讻诇 讛转讜专讛 讻讜诇讬讛, 讜讻诪讜 砖讗诪专讜 讞讻诪讬 讛诪讜住专 讘诪注砖讛 砖诇 讗讜转讜 讘注诇 转砖讜讘讛 砖拽讘诇 注诇讬讜 转讞诇讛 专拽 讛讚讘专 讛讝讛 砖诇讗 讬讚讘专 砖拽专 讗诇讗 专拽 讗诪转, 讜讘讝讛 谞砖诪专 诪讻诇 注讜谉.





讘谞讬讛讜

讻旨职讙讜止谉: 谞指讘讜旨讘 讘旨讜旨讘指谉. 专址讛址讘 讘旨职讛址专. 住指专讜旨 讜职专指住. 注讬讬谉 拽讜砖讬转 讛转讜住' 讚诇讗 讛讬讜 转讬讘讜转 讗诇讜 讘诇讜讞讜转, 讜讬讜转专 拽砖讛 讘讝讛 讚讗驻讬诇讜 砖转讬讘讜转 谞指讘讜旨讘 讜旨讘旨职讛址专 讜职住指专讜旨 讻转讜讘讬诐 讘驻住讜拽讬 讛转讜专讛, 讗讱 讛诐 专讞讜拽讬诐 讝讛 诪讝讛 诪讗讚, 讜诇诪讛 拽讘爪诐 讗讞讚 诪诪讝专讞 讜讗讞讚 诪诪注专讘?
讜谞专讗讛 诇讬, 讻讬 讗驻砖专 砖讛讬讛 讗爪诇诐 诇讞砖 讬讚讜注 砖诪讜注讬诇 诇讝讻讬专讛 讜诇讚讘专讬诐 讗讞专讬诐, 讜讛转讞诇转 讛诇讞砖 讛讬讛 转讬讘讜转 讗诇讜 诪诪砖 谞指讘讜旨讘/讘旨讜旨讘指谉 专址讛址讘/讘旨职讛址专 住指专讜旨/讜职专指住, 讜讛讬讛 砖讙讜专 讘驻讬讛诐, 诇讻讱 讛讝讻讬专 讝讛 诇讚讜讙诪讗.


讗指诇侄祝志讘旨值讬转, 讗址诇旨值祝 讘旨执讬谞指讛. 谞专讗讛 诇讬, 讚讙讬诇讜 讘讝讛 住讜讚 注诪讜拽, 讚讗讬转 讗讜专讬讬转讗 讚讗爪讬诇讜转 '讞讻诪讛' 讜讗讬转 讗讜专讬讬转讗 讚讘专讬讗讛 '讘讬谞讛' 讻谞讝讻专 讘转讬拽讜谞讬诐. 讜讗谞讞谞讜 拽讘诇谞讜 讗讜专讬讬转讗 讚讘专讬讗讛 砖讛"住 [砖讛讜讗 住讜讚] 讘讬谞讛 诇讻讱 讛转讞讬诇讛 讛转讜专讛 讘讘讬"转 砖讛讬讗 讘讬谞讛, 讜讝讛讜 讗址诇旨值祝 '讘旨执讬谞指讛' 讜诇讗 讗址诇旨值祝 '讞指讻职诪指讛' 砖讛讬讗 转讜专讛 讚讗爪讬诇讜转. 讙诐 专诪讝讜 讘讗诇祝 讚讬砖 讻"讘 讗讜转讬讜转 讛转讜专讛 讘住讚专 讗讘讙"讚, 讜讬砖 讘住讚专 转砖专"拽, 讜讘' 驻注诪讬诐 讻"讘 [22] 诪"讚 [44], 讜注诐 诪住驻专 '讘旨执讬谞指讛' [67] 讛专讬 诪住驻专 讗诇祝 [111].
讜讗讜诪专诐 讙旨执讬诪侄诇志讚旨指诇侄转, 讙旨职诪讜止诇 讚旨址诇旨执讬诐 谞专讗讛 诇讬 讘住"讚, 讚讗讬转讗 讘转讬拽讜谞讬诐 讛讬住讜讚 谞拽专讗 '诪执讬诇' 讜驻讬专砖 诪讗讜专讜转 谞转谉 讝"诇 '诪执讬诇' [80] 讘讙讬诪讟专讬讗 '讬住讜讚' [80] 讜讬讚讜注 讚' 讬住讜讚 讛诐 砖爪专讬讱 诇转拽谞诐, 讜讛诐: 讬住讜讚 讬砖专讗诇, 讬住讜讚 讬注拽讘, 讬住讜讚 诇讗讛, 讬住讜讚 专讞诇, 讜讻诇 '讬住讜讚' 讙讬诪讟专讬讗 '诪执讬诇' , 讛专讬 讚' 诪执讬诇, 讜讛诐 专诪讜讝讬诐 讘讗讜转讬讜转 '讚旨址诇旨执讬诐' 砖讛讜讗 讚' 诪执讬诇, '讙旨职诪讜止诇' 诇转拽谞诐. 讜诇驻讬 驻砖讜讟讜 讚拽讗讬 注诇 讛爪讚拽讛. 专诪讝 讛注讜砖讛 爪讚拽讛 诪讟讬讘 诇讚诇 讛转讞转讜谉 讜诇讚诇 讛注诇讬讜谉, 讜讝讛讜 '讚旨址诇旨执讬诐' 转专讬.
讜讗讜诪专诐: 谞侄讗直诪指谉 驻旨指砖讈讜旨讟 讻讬 讛爪讚讬拽 讚专讻讜 诇讛注诇讜转 诪"谉 [诪讬讬谉 谞讜拽讘讬谉] 诇讘讞讬谞转 砖诐 '讗植讚止谞指讬' 砖讬砖 讘诪讬诇讜讗讜 讜诪讬诇讜讬 诪讬诇讜讗讜 '谞讗' [51] 讗讜转讬讜转, 讻诪讜 砖谞讗诪专 专讘讬谞讜 讛讗专"讬 讝"诇 注诇 驻住讜拽 '讜职注址转指旨讛 讬执讙职讚址旨诇 谞指讗 讻止旨讞址 讗植讚止谞指讬' 讜讝讛讜 谞侄讗直诪指谉 '谞"讗 诪"谉' 诪讜爪讬讗 诪"谉 诇讘讞讬谞转 谞"讗 讗讜转讬讜转.
讜讗讜诪专诐: '住指诪侄讱职志注址讬执谉' 住执讬诪指谞执讬谉 注植砖讉值讛 讘旨址转旨讜止专指讛 讜旨拽职谞值讛 讗讜止转指讛旨 谞专讗讛 诇讬, 诪讬诇讜讬 住指诪侄讱职 注址讬执谉 讛讜讗 讗讜转讬讜转 诪值讻执讬谉 砖诪讻讬谉 砖诪讬专讛 诇拽讬讬诐 讛转讜专讛 砖讛讬讗 注' 驻谞讬诐.


讘旨指讗 诇执讟旨指诪值讗 驻旨讜止转职讞执讬谉 诇讜止, 讘旨指讗 诇执讟旨指讛值专 诪职住址讬旨职注执讬谉 讗讜止转讜止. 谞专讗讛 诇讬 讘住"讚 注诇 驻讬 诪讛 砖讗诪专 讛诪拽讜讘诇讬诐 讝"诇, 砖讬砖 讞诪砖讬诐 砖注专讬诐 讘拽讚讜砖讛, 讜讻谞讙讚谉 讞诪砖讬诐 砖注专讬诐 讘拽诇讬驻讛, 讗讱 讘拽讚讜砖讛 讛诐 讗讜转讬讜转 '诪讬' 讜讘拽诇讬驻讛 讗讜转讬讜转 '讟诪讗' 讜讻诪讜 砖讻转讘转讬 讘住讛"拽 讘旨侄谉 讗执讬砖讈 讞址讬 驻专砖转 讘砖诇讞. 讜讘讝讛 驻讬专砖转讬 砖诐 '转址旨讞址转 砖指讈诇讜止砖讈 专指讙职讝指讛 讗侄专侄抓' (诪砖诇讬 诇, 讻讗) 注讬讬谉 砖诐.
讜讝讛讜 砖谞讗诪专 讻讗谉 讘旨指讗 诇执讟旨指诪值讗 驻旨讜止转职讞执讬谉 诇讜止 讗讜转 讬讜"讚 砖转讛讬讛 讘' 讗讜转讬讜转 讟"讗, 讜旨讘旨指讗 诇执讟旨指讛值专 诪职住址讬旨职注执讬谉 讗讜止转讜止 诇砖讜谉 '谞住讬注讛' 砖讬住讬注讜 讗讜转 讟' 诇爪专驻讜 注诐 讗讜转 讗' 诇注砖讜转诐 讗讜转 讗讞转 砖诇 讬讜"讚, 讻讚讬 砖讬讛讬讛 讗爪诇讜 讛爪讬专讜祝 砖诇 '诪讬' 讜诇讗 爪讬专讜祝 砖诇 '讟诪讗'.





讞讬讚讜砖讬 讞转"住

讗诪专讬 诇讬' 专讘谞谉 诇专讬讘"诇 讗转讜 讚专讚拽讗 讛讗讬讚谞讗 诇讘讬 诪讚专砖讗 讜讗诪专讜 诪讬诇讬 讚讗驻讬' 讘讬诪讬 讬讛讜砖注 讘谉 谞讜谉 诇讗 讗讬转诪专 讻讜转讬讬讛讜 讜讻讜' 谞讜"谉 讻驻讜驻讛 谞讜"谉 驻砖讜讟讛 谞讗诪谉 讻驻讜祝 谞讗诪谉 驻砖讜讟 讜讻讜'. 讬"诇 诪专注"讛 讛讜讗 谞讗诪谉 讻驻讜祝 注谞讬讜 诪讗讚 讜讬讛讜砖注 谞讗诪谉 驻砖讜讟 砖讛拽讘"讛 爪讬讜讛讜 讟讜诇 诪拽诇 讜讛讱 注诇 拽讚拽讚诐 讻驻讬专砖"讬 讘驻住讜拽 讻讬 讗转讛 转讘讬讗 讘驻' 讜讬诇讱 讜讝拽谞讬诐 砖讘讚讜专 诇讗 讛讘讬谞讜 讝讛 讜讞砖讘讜 讬讛讜砖注 诪转讙讗讛 注"讻 诇讗 讛住驻讬讚讜 讻专讗讜讬 讜讛讬讬谞讜 讘讬诪讬 讬讛讜砖注 讘谉 谞讜谉 诇讗 讗讬转诪专 讻讜讜转讬讬讛讜 讚讗诇讜 讚专砖讜 讗谞砖讬 讗讜转讜 讛讚讜专 讻讜讜转讬讬讛讜 讚讚专讚拽讬 讛讬' 诪住驻讬讚讬诐 讗讜转讜 讻专讗讜讬. 讗诪谞诐 讬讛讜砖注 讘注爪诪讜 讛讬' 注谞讜讜转谉 讻讚转专讙诐 讬专讜砖诇诪讬 讻讚 讞诪讗 诪砖讛 注谞讜讜转谞讜转讬' 讚讬讛讜砖注 讘谉 谞讜谉 拽专讗 砖诪讬' 讬讛讜砖注 讗诇讗 砖讬讚注 砖讛拽讘"讛 讙讝专 注诇讬讜 诇讛讬讜转 谞讗诪谉 驻砖讜讟 讜讛讬讬谞讜 讬讛讜砖注 讘谉 谞讜谉 砖讛讘讬谉 注谞讬谉 讛谞讜谉 讻驻砖讬讟转讜:





驻谞讬 讬讛讜砖注

讘讙诪专讗 讗诇讗 住转讜诐 讜注砖讗讜 驻转讜讞 讙专讜注讬 拽讗 诪讙专注 诇讬讛 讚讗专"讬 讜讗讬转讬诪讗 专讞讘"讗 诪谞爪驻"讱 爪讜驻讬诐 讗诪专讜诐. 讻讘专 讛讗专讻转讬 讘讝讛 讘诇砖讜谉 讛转讜住' 讘专驻"拽 讚诪讙讬诇讛 注"砖 讜转诪爪讗 谞讞转:





诪专讗讬转 讛注讬谉

讗诪专讜 诇讬讛 专讘谞谉 诇专讬讘"诇 讗转讜 讚专讚拽讬 讛讗讬讚谞讗 诇讘讬 诪讚专砖讗 讜讗诪专讬 诪讬诇讬 讚讗驻讬诇讜 讘讬诪讬 讬讛讜砖注 讜讻讜' 讗诇祝 讘讬转 讗诇祝 讘讬谞讛 讜讻讜'. 讬砖 诇讚拽讚拽 讚诇诪讛 诇讬讛 诇讛讗专讬讱 诇砖讜谉 讜讛讜诇"诇 讗诪专讜 诇讬讛 专讘谞谉 诇专讬讘"诇 讗诪专讬 讚专讚拽讬 诪讬诇讬 讚讗驻讬诇讜 讘讬诪讬 讬讛讜砖注 讜讻讜' 讜讗驻砖专 讘诪"砖 专讘讬谞讜 讛讗专"讬 讝"诇 讘讬谞讜拽讗 讚讛讬讛 讘谉 讞诪砖 砖谞讬诐 讜讛讬讛 讬讜讚注 专讝讬谉 注讬诇讗讬谉 讜讗诪专 诪专 讚讘讙诇讙讜诇 砖注讘专 讛讬讛 讞讻诐 讙讚讜诇 砖注住拽 讘转讜专讛 讛专讘讛 讜注转讛 讘讗 讘讙诇讙讜诇 讝讛 诇转拽谉 讜诇讛砖诇讬诐 讗讬讝讛 讚讘专 讜谞驻砖讜 讬讜讚注转 诪讗讚 诪讙诇讙讜诇 砖注讘专 讜讗驻砖专 讚讝讛 专诪讝 讘讗讜诪专讜 讗转讜 讚专讚拽讬 讛讗讬讚谞讗 讻讗诇讜 讗诪专 注转讛 讘讗讜 拽讟谞讬诐 讚诇砖注讘专 讘讙诇讙讜诇 讛拽讜讚诐 讛讬讜 讞讻诪讬诐 讙讚讜诇讬诐 讜注转讛 诇诪专讗讛 注讬谞讬谞讜 讗转讜 讚专讚拽讬 讛讗讬讚谞讗 讗讘诇 讘拽讜砖讟讗 讝讗转 诇驻谞讬诐 讛讬讜 讙讚讜诇讬 讛讚讜专 讜诪砖讜"讛 讗诪专讜 诪讬诇讬 讚讗驻讬诇讜 讘讬诪讬 讬讛讜砖注 讘谉 谞讜谉 诇讗 讗转诪专 讻讜讜转讬讬讛讜:


讗诇祝 讘讬谞讛 讙诪讜诇 讚诇讬诐. 讗驻砖专 讘诪"砖 专讘讬谞讜 讛讗专"讬 讝"诇 讚讻砖诐 讚讗讬谉 注讘讬专讛 诪讻讘讛 转讜专讛 讻讱 讗讬谉 注讘讬专讛 诪讻讘讛 爪讚拽讛 讜讝讛讜 讚讛砖讜讛 讗讜转诐 讗诇祝 讘讬谞讛 诇诇诪讜讚 转讜专讛 砖讜讛 讙诪讜诇 讚诇讬诐 讚讛诐 拽讬讬诪讜转 讜讗讬谉 住讟"讗 砖讜诇讟转 讘讛谉 讜砖转讬讛谉 诇讬讞讚 拽讘讛"讜 讜讝讛讜 讛"讜 砖诪讜 砖诇 讛拽讘"讛. 讜讗诪专 讜讗诐 讗转讛 注讜砖讛 讻谉 讛拽讘"讛 讝谉 讗讜转讱 讚诪诇讞 诪诪讜谉 讞住专 讗讜 讞住讚 讜讞谉 讗讜转讱 讻诪"砖 讛诪拽讜讘诇讬诐 讚诪注转 砖讗讜诪专 诇注砖讜转 爪讚拽讛 转讻祝 诪砖驻讬注讬诐 砖驻注 诪谉 讛砖讻讬谞讛 讜诪讟讬讘 诇讱 讻诪砖讝"诇 砖讛拽讘"讛 讝讜专注 讛爪讚拽讛 讜谞讜转谉 讛驻讬专讜转 讜谞讜转谉 诇讱 讬专讜砖讛 砖讬砖 讘驻讬专讜转 诇注讛"讘 讙诐 讻谉 讜讻诪"砖 专讘讬谞讜 讛讗专"讬 讝"诇 讚讬砖 诇讜诪专 讜讗讜讻诇 诪驻讬专讜转讬讛诐 讜拽讜砖专 诇讜 讻转专 专诪讝 讚讛爪讚拽讛 讛讬讗 讻讻诇 讛诪爪讜转 转专讬"讙 讚讗讜专讬转讗 讜讝' 讚专讘谞谉 砖讛诐 讻转专. 讜讘爪讚 诪讛 讘讗讬讝讛 讘讞讬谞讛 讘爪讚拽讛 拽讜砖专 诇讜 讻转"专:





驻转讞 注讬谞讬诐

讗诇讗 砖讻讞讜诐 讜讞讝专讜 讜讬住讚讜诐. 注诪"砖 讛专讘 注讬讜谉 讬注拽讘 讜讛专讘 讬砖专砖 讬注拽讘 讜注诪"砖 讗谞讬 讘注谞讬讬 驻"拽 讚诪讙讬诇讛 讘住"讚:


讗转讜 讚专讚拽讬 讜讻讜' 讚讗驻讬诇讜 讘讬诪讬 讬讛讜砖注 诇讗 讗转诪专 讻讜转讬讛讜. 讗驻砖专 诇讜诪专 讚谞拽讟 讬讛讜砖注 诪砖讜诐 讚讻转讬讘 讗诇讛 讛诪爪讜转 砖讗讬谉 谞讘讬讗 专砖讗讬 诇讞讚砖 讚讘专 诪注转讛. 讜讻转讘 讛专诪讘"诐 讝"诇 讘讛拽讚诪转讜 诇驻讬专讜砖 讛诪砖谞讛 讚讗讬谉 诇砖诪讜注 诇谞讘讬讗 砖讬讗诪专 砖讜诐 讚讬谉 讘讚专讱 谞讘讜讗讛 砖讗讞专 诪砖讛 专讘讬谞讜 注"讛 讗驻讬' 讬讛讜砖注 讘谉 谞讜谉 诇讗 讬讚讘专 讘转讜专讛 讗诇讗 诪讚专讱 讛住讘专讗 讜讝"砖 讘转诇诪讜讚 讗驻讬诇讜 讗诐 讗诪专讛 讬讛讜砖注 谉' 谞讜谉 诇讗 爪讬讬转谞讗 诇讬讛 注"砖 讜讝"砖 讗驻讬诇讜 讘讬诪讬 讬讛讜砖注 讚诪砖诐 诪转讞讬诇 讚专讱 讛住讘专讗:


讗诇祝 讘讬谞讛 讙诪讜诇 讚诇讬诐 讛"讜 砖诪讜 砖诇 讛拽讘"讛. 讗驻砖专 诇驻专砖 讘诪"砖 讘讬讜诪讗 诇讗 诪砖讻讞转 爪讜专讘讗 诪专讘谞谉 讚诪讜专讛 讗诇讗 诪诇讜讬 讜讬砖砖讻专 讜讻转讘讜 讛诪驻讜专砖讬诐 讚讗祝 诪砖讗专 砖讘讟讬诐 讗诐 谞讜转谉 爪讚拽讛 诪讻讜讬谉 讗诇 讛讗诪转 讜讝"砖 讗诇祝 讘讬谞讛 讙诪讜诇 讚诇讬诐 诇诪讚 转讜专讛 讜注砖讛 爪讚拽讛 讚注讬"讝 转讻讜讬谉 讗诇 讛讗诪转 讜讬转讬讞讚讜 拽讘"讛 讜砖讻讬谞转讬讛 讛专讜诪讝讬诐 诇讗讜转讬讜转 讛"讜 讝讜"谉 讜讝"砖 讛"讜 砖诪讜 砖诇 讛拽讘"讛. 讗"谞 讗驻砖专 讗诇祝 讘讬谞讛 讻诪讜 讗诇驻讗 诇住诇转. 讜讝"砖 转讞讬诇转 讛讻诇 讘讬谞讛 讚转诇诪讜讚 讙讚讜诇 讜讛讬讬谞讜 诇讗讙诪讜专讬 讻诪"砖 住讜祝 驻"拽 讚拽诪讗 讚祝 讬"讝 讻驻讬专砖"讬 讜讝讛 讙诪讜诇 讚诇讬诐 砖讬诇诪讚 诇转诇诪讬讚讬诐 砖讛诐 讚诇讬诐 讻讬 讛注讬拽专 砖诇 注谞讬讜转 讛讗诪讬转讬 讛讜讗 注谞讬讜转 讚转讜专讛 讜诇讝"讗 讙诪讜诇 讚诇讬诐 讛讬讬谞讜 诇讗讙诪讜专讬 讜讗讝 转诇诪讜讚 讙讚讜诇:

